open-index/open-wikipedia-markdown huggingface dataset:
ಋತು

:***ಮುಟ್ಟು** ಲೇಖನಕ್ಕಾಗಿ ಇಲ್ಲಿ ನೋಡಿ.*

ಭೂಮಿಯು ಸೂರ್ಯನ ಸುತ್ತ ತನ್ನ ಕಕ್ಷೆಯಲ್ಲಿ ಒಂದು ಪೂರ್ಣ ಸುತ್ತು ತಿರುಗಲು ಒಂದು ವರ್ಷ ಬೇಕಾಗುತ್ತದೆ. ಹೀಗೆ ತಿರುಗುವಾಗ ಹವಾಮಾನದಲ್ಲಿ ಹಾಗೂ ನಿಸರ್ಗದಲ್ಲಿ ಉಂಟಾಗುವ ಬದಲಾವಣೆಗಳಿಗೆ ಋತುಗಳು ಎಂದು ಕರೆಯಲಾಗುತ್ತದೆ. ಒಂದು ವರ್ಷದಲ್ಲಿ ಋತುಗಳು ನಿರ್ದಿಷ್ಟ ಕಾಲದಲ್ಲಿ ಒಂದರ ನಂತರ ಒಂದರಂತೆ ಪುನರಾವರ್ತಗೊಳ್ಳುತ್ತವೆ. ಭಾರತೀಯ ಪದ್ಧತಿಯ ಋತುಗಳಿಗೂ ಆಂಗ್ಲ ಪದ್ಧತಿಯ ಋತುಗಳಿಗೂ ವ್ಯತ್ಯಾಸವಿದೆ.
__TOC__
## ಭಾರತೀಯ ಪದ್ಧತಿಯ ಋತುಗಳು
ಭಾರತೀಯ (ಹಿಂದೂ) ಪದ್ಧತಿಯ ಪ್ರಕಾರ ಒಂದು ವರ್ಷದಲ್ಲಿ ೬ ಋತುಗಳಿವೆ. ಪ್ರತಿಯೊಂದು ಋತವಿನ ಅವಧಿ ಎರಡು ತಿಂಗಳು. ಹಿಂದೂ ವರ್ಷವು ಚಾಂದ್ರಮಾನ ಯುಗಾದಿಯಿಂದ ಆರಭವಾಗುತ್ತದೆ. ಹಿಂದೂ ಪದ್ಧತಿಯ ಋತುಗಳನ್ನು ಕೆಳಗೆ ಪಟ್ಟಿ ಮಾಡಲಾಗಿದೆ.

## **ಆಂಗ್ಲ ಪದ್ಧತಿಯ ಋತುಗಳು**
ಆಂಗ್ಲ ಪದ್ಧತಿಯಲ್ಲಿ ನಾಲ್ಕು ಋತುಗಳು ಅಥವಾ ಕಾಲಗಳಿವೆ.  ಇವುಗಳೆಂದರೆ ಸ್ಪ್ರಿಂಗ್ (spring) ಅಥವಾ ವಸಂತ, ಸಮ್ಮರ್ (summer) ಅಥವಾ ಬೇಸಿಗೆ ಕಾಲ, ಆಟಂ (autumn) ಅಥವಾ ಶರದೃತು ಹಾಗೂ ವಿಂಟರ್ (winter) ಅಥವಾ ಚಳಿಗಾಲ.

## **ಋತುಗಳು: ತಪ್ಪು ಗ್ರಹಿಕೆ**
ಭೂಮಿಯು ಸೂರ್ಯನನ್ನು ಸುತ್ತುವ ಕಕ್ಷೆಯು ಅಂಡಾಕೃತಿಯಲ್ಲಿದ್ದು ಈ ಕಕ್ಷೆಗೆ ಸೂರ್ಯನು ಕೇಂದ್ರ ಬಿಂದುವಾಗಿರುವುದಿಲ್ಲ. ಇದರಿಂದ ಒಂದು ವರ್ಷದಲ್ಲಿ ಭೂಮಿ ಹಾಗೂ ಸೂರ್ಯನ ನಡುವಿನ ಅಂತರವು ಒಂದೇ ಸಮವಾಗಿರದೆ ವ್ಯತ್ಯಯವಾಗುತ್ತಿರುತ್ತದೆ. ಈ ವ್ಯತ್ಯಯವಾಗುವ ಅಂತರವೇ ಋತುಗಳಿಗೆ ಕಾರಣ ಎಂಬ ಸಾಮಾನ್ಯವಾದ ತಪ್ಪು ಗ್ರಹಿಕೆಯಿದೆ. ಇದು ತಪ್ಪೆಂದು ಅರಿಯಲು ಭೂಗೋಳದ ಉತ್ತರಾರ್ಧ ಹಾಗೂ ದಕ್ಷಿಣಾರ್ಧದಲ್ಲಿ ಏಕಕಾಲದಲ್ಲಿ ಇರುವ ಋತುಗಳನ್ನು ಗಮನಿಸಬಹುದು. ಉತ್ತರಾರ್ಧದಲ್ಲಿ ಬೇಸಿಗೆ ಇರುವಾಗ ದಕ್ಷಿಣಾರ್ಧದಲ್ಲಿ ಚಳಿಗಾಲವಿರುತ್ತದೆ. thumbnail|right|ಋತುಗಳು: ಆಂಗ್ಲ ಪದ್ಧತಿ
ಋತುಗಳು ಉಂಟಾಗಲು ಮುಖ್ಯ ಕಾರಣವೆಂದರೆ ಭೂಮಿಯು ತನ್ನ ಅಕ್ಷದಲ್ಲಿ ತಿರುಗುವಾಗ ೨೩.೫ ಡಿಗ್ರಿಗಳಷ್ಟು  ವಾಲಿರುವುದು. ಈ ವಾಲಿಕೆಯಿಂದ ಭೂಮಿಯ ಉತ್ತರಾರ್ಧವು ನಿರ್ದಿಷ್ಟ ಅವಧಿಯಲ್ಲಿ ಸೂರ್ಯನಿಗೆ ಸಮೀಪವಾಗಿಯೂ ಕೆಲವೊಮ್ಮೆ ದೂರವಾಗಿಯೂ ಇರುತ್ತದೆ. ಇದೇ ರೀತಿ ದಕ್ಷಿಣಾರ್ಧವೂ ಅವಧಿಯಲ್ಲಿ ಸೂರ್ಯನಿಗೆ ಸಮೀಪವಾಗಿಯೂ ಕೆಲವೊಮ್ಮೆ ದೂರವಾಗಿಯೂ ಆದರೆ ಉತ್ತರಾರ್ಧದ ವಿರುದ್ಧವಾಗಿ ಇರುತ್ತದೆ. 

### ಉತ್ತರಾರ್ಧದ ಋತುಗಳು
ಭೂಮಿಯ ಉತ್ತರಾರ್ಧವು ಸೂರ್ಯನ ಕಡೆಗೆ ವಾಲಿರುವಾಗ ಉತ್ತರಾರ್ಧದಲ್ಲಿ ಸೆಕೆಗಾಲವಿರುತ್ತದೆ. ಈ ಅವಧಿಯಲ್ಲಿ ಉತ್ತರಾರ್ಧದಲ್ಲಿ ಸೂರ್ಯನು ಮಧ್ಯಾಹ್ನದ ವೇಳೆ ನಡು ನೆತ್ತಿಯ ಮೇಲೆ ಬರುತ್ತಾನೆ ಹಾಗೂ ಹಗಲುಗಳ ಅವಧಿಯು ಹೆಚ್ಚಾಗಿರುತ್ತದೆ. ಸೂರ್ಯನ ಕಿರಣಗಳು ಉತ್ತರಾರ್ಧವನ್ನು ಹೆಚ್ಚು ನೇರವಾಗಿ ತಲುಪುತ್ತವೆ. thumbnail|left|ಉತ್ತರಾರ್ಧದ ಋತುಗಳು: ಆಂಗ್ಲ ಪದ್ದತಿಯಂತೆ
ಉತ್ತರಾರ್ಧವು ಸೂರ್ಯನಿಂದ ದೂರಕ್ಕಿರುವಾಗ ಅಲ್ಲಿ ಚಳಿಗಾಲವಿರುತ್ತದೆ. ಸೂರ್ಯನು ಕ್ಷಿತಿಜದ ಮೇಲೆ ಕಡಿಮೆ ಸಮಯವಿರುತ್ತಾನೆ ಮತ್ತು ನಡುನೆತ್ತಿಗೆ ಏರುವುದಿಲ್ಲ. (ಭಾರತವು ಅದರಲ್ಲೂ ಕರ್ನಾಟಕವು ಉತ್ತರಾರ್ಧದಲ್ಲಿದ್ದರೂ ಭೂಮಧ್ಯ ರೇಖೆಗೆ ಸಮೀಪವಿರುವುದರಿಂದ ಇಲ್ಲಿ ಹೆಚ್ಚು ವ್ಯತ್ಯಾಸವು ತಿಳಿದು ಬರುವುದಿಲ್ಲ). ಹಗಲುಗಳಿಗಿಂತ ರಾತ್ರಿಗಳು ಉದ್ದವಾಗಿರುತ್ತವೆ. ಸೂರ್ಯನ ಕಿರಣಗಳು ಓರೆಯಾಗಿ ಉತ್ತರಾರ್ಧವನ್ನು ತಲುಪುತ್ತವೆ.
ಉತ್ತರಾರ್ಧದಲ್ಲಿ ಚಳಿಗಾಲವಿರುವಾಗ ಭೂಮಿಯು ಸೂರ್ಯನಿಗೆ ಹೆಚ್ಚು ಹತ್ತಿರವಿರುವುದು ಇಲ್ಲಿ ಗಮನಿಸಬೇಕಾದ ಅಂಶ. ಭೂಮಿಯು ಸರಿ ಸುಮಾರು ಜನವರಿ ೪ರಂದು ಸೂರ್ಯನಿಗೆ ಅತಿ ಹತ್ತಿರವಾಗಿರುತ್ತದೆ ಮತ್ತು ಈ ಅವಧಿಯಲ್ಲಿ ಉತ್ತರಾರ್ಧದಲ್ಲಿ ಚಳಿಗಾಲವು ಪರಾಕಾಷ್ಠೆಯಲ್ಲಿರುವ ಸಮಯವಾಗಿರುತ್ತದೆ.

### ದಕ್ಷಿಣಾರ್ಧದ ಋತುಗಳು
thumbnail|right|ದಕ್ಷಿಣಾರ್ಧದ ಋತುಗಳು: ಆಂಗ್ಲ ಪದ್ದತಿಯಂತೆದಕ್ಷಿಣಾರ್ಧದಲ್ಲಿ ಋತುಗಳು ಉತ್ತರಾರ್ಧದ ವಿರುದ್ಧವಾಗಿರುತ್ತವೆ. ಉತ್ತರಾರ್ಧದಲ್ಲಿ ಚಳಿಗಾಲವಿರುವಾಗ ಇಲ್ಲಿ ಸೆಕೆಗಾಲವಿರುತ್ತದೆ. ಆಸ್ಟ್ರೇಲಿಯಾದಲ್ಲಿ ಬೇಸಿಗೆಯಲ್ಲಿ ಕ್ರಿಸ್ಮಸ್ ಹಬ್ಬವನ್ನಾಚರಿಸುತ್ತಾರೆ. ಉತ್ತರಾರ್ಧದಲ್ಲಿ ಸೆಕೆಗಾಲವಿರುವಾಗ ದಕ್ಷಿಣಾರಾರ್ಧದಲ್ಲಿ ಚಳಿಗಾಲವಿರುತ್ತದೆ.

## ಆಕರಗಳು
#ಉಡುಪಿ ಶ್ರೀಕೃಷ್ಣ ಮುಖ್ಯಪ್ರಾಣ ಪಂಚಾಂಗ
#ಕನ್ನಡ ರತ್ನಕೋಶ - ಕನ್ನಡ ಅಭಿವೃದ್ಧಿ ಪ್ರಾಧಿಕಾರ

## ಉಲ್ಲೇಖಗಳು
## ಹೊರಗಿನ ಸಂಪರ್ಕಗಳು
#http://csep10.phys.utk.edu/astr161/lect/time/seasons.html
#http://www.enchantedlearning.com/subjects/astronomy/planets/earth/Seasons.shtml

ವರ್ಗ: ಭೂಗೋಳ
ವರ್ಗ: ಭೂಮಿ
ಹಾಫ್ನಿಯಮ್

ಹಾಫ್ನಿಯಮ್ ಒಂದು ಲೋಹ ಮೂಲಧಾತು.ಇದರ ಗುಣ ಲಕ್ಷಣಗಳು ಹೆಚ್ಚಾಗಿ ಜಿರ್ಕೋನಿಯಮ್ ನ್ನು ಹೋಲುತ್ತದೆ. ಇದು ಜಿರ್ಕೋನಿಯಮ್ ನೊಂದಿಗೆ ಮಿಶ್ರಣವಾಗಿಯೇ ದೊರೆಯುತ್ತದೆ.ಇದನ್ನು ಡೆನ್ಮಾರ್ಕ್ ನ ಡಿರ್ಕ್ ಕೋಸ್ಟರ್ ಮತ್ತು ಹಂಗರಿಯ ಜಿಯೋರ್ಗ್ ವಾನ್ ಹೆವಿಸೆ(Georg von Hevesy)ಎಂಬವರು ೧೯೨೩ ರಲ್ಲಿ ಕೋಪನ್ ಹೇಗನ್ ನಗರದಲ್ಲಿ ಕಂಡುಹಿಡಿದರು. ಇದಕ್ಕೆ ಹೆಸರನ್ನು ಇದೇ ನಗರಕ್ಕೆ ಲ್ಯಾಟಿನ್ ಬಾಷೆಯ ಹೆಸರಾದ " ಹಾಫ್ನಿಯ " ಎಂಬ ಶಬ್ದದಿಂದ ಇಡಲಾಗಿದೆ.ಇದನ್ನು ಅಣುರಿಯಾಕ್ಟರ್ ಗಳಲ್ಲಿ,ಕೆಲವು ಮಿಶ್ರ ಲೋಹಗಳ ಉತ್ಪಾದನೆಯಲ್ಲಿ ಬಳಸುತ್ತಾರೆ.

ವರ್ಗ:ಮೂಲಧಾತುಗಳು
ವರ್ಗ:ಲೋಹಗಳು
ಪೊಲೊನಿಯಮ್

**ಪೊಲೊನಿಯಮ್** ಫ್ರಾನ್ಸ್ ನ ಮೇರಿ ಕ್ಯೂರಿ ಹಾಗೂ ಪಿಯರೆ ಕ್ಯೂರಿ ದಂಪತಿಗಳಿಂದ ೧೮೯೮ರಲ್ಲಿ ಕಂಡುಹಿಡಿಯಲ್ಪಟ್ಟ ಒಂದು ಲೋಹಭ ಮೂಲಧಾತು. ಇದಕ್ಕೆ ಮೇರಿಯವರ ಮಾತೃಭೂಮಿ ಪೋಲಂಡ್ ನ ಗೌರವಾರ್ಥ ಪೊಲೊನಿಯಮ್ ಎಂದು ಹೆಸರಿಟ್ಟಿದ್ದಾರೆ. ಇದು ಸ್ವಲ್ಪ ಪ್ರಮಾಣದಲ್ಲಿ ಯುರೇನಿಯಮ್ ಅದಿರಿನೊಂದಿಗೆ ದೊರೆತರೂ ಹೆಚ್ಚಾಗಿ ಕೃತಕವಾಗಿ ಬಿಸ್ಮತ್ ಅನ್ನು ನ್ಯೂಟ್ರಾನ್ ಇಂದ ತಾಡಿಸಿ ಪಡೆಯುತ್ತಿದ್ದಾರೆ. ಇದಕ್ಕೆ ಎಲ್ಲಾ ಮೂಲಧಾತುಗಳಿಂದ ಹೆಚ್ಚಾಗಿ ಸುಮಾರು ೨೭ ಸಮಸ್ಥಾನಿಗಳಿದ್ದು ಎಲ್ಲಾ ಸಮಸ್ಥಾನಿಗಳು ವಿಕಿರಣಶೀಲವಾಗಿವೆ. ಇದು ಅತ್ಯಂತ ವಿಷಕಾರಿ ವಸ್ತುವಾಗಿದೆ.

ವರ್ಗ:ಮೂಲಧಾತುಗಳು
ವರ್ಗ:ವಿಕಿರಣಶೀಲ ಮೂಲಧಾತುಗಳು
ವರ್ಗ:ಲೋಹಗಳು
ಸ್ಕ್ಯಾಂಡಿಯಮ್

**ಸ್ಕ್ಯಾಂಡಿಯಮ್** ಒಂದು ಸಂಕ್ರಮಣ ಲೋಹ ಮೂಲಧಾತು. ಸ್ಕ್ಯಾಂಡಿನೇವಿಯ ಪ್ರದೇಶದಲ್ಲಿ ಮೊದಲು ಪ್ರತ್ಯೇಕಿಸಲಾದ ಈ ಲೋಹ, ಭೂಮಿಯಲ್ಲಿ ಸಾಕಷ್ಟು ವಿರಳ. ಹಾಗಾಗಿ ಇದನ್ನು ಲ್ಯಾಂಥನೈಡ್ಗಳೂ, ಆಕ್ಟಿನೈಡ್ಗಳೂ ಹಾಗು ಯ್ಟ್ರಿಯಮ್ಗಳೊಂದಿಗೆ ವಿರಳ ಮೂಲಧಾತುಗಳೆಂದು ಪರಿಗಣಿಸಲಾಗುತ್ತದೆ. ಇದನ್ನು ಪ್ರಮುಖವಾಗಿ ಕೆಲವು ವಿದ್ಯುದೀಪಗಳ ತಯಾರಿಕೆಯಲ್ಲಿ ಬಳಸಲಾಗುತ್ತದೆ. ಟೈಟೇನಿಯಮ್ ಧಾತು ಇದೇ ಗುಣಗಳನ್ನು ಪಡೆದಿದ್ದು, ಹೆಚ್ಚು ಲಬ್ದವಾಗಿರುವುದರಿಂದ ಅದನ್ನು ಹೆಚ್ಚು ಉಪಯೋಗಿಸಲಾಗುತ್ತದೆ.
ಸ್ಕ್ಯಾಂಡಿಯಮ್‍ನ ಸಂಯುಕ್ತಗಳ ಗುಣಗಳು ಅಲ್ಯೂಮಿನಿಯಂ ಮತ್ತು ಎಟ್ಟ್ರಿಯಮ್‍ನ ಗುಣಗಳ ನಡುವೆ ಇವೆ. ಮೆಗ್ನೀಸಿಯಮ್ ಮತ್ತು ಸ್ಕ್ಯಾಂಡಿಯಮ್‍ನ ನಡುವೆ ಒಂದು ಕರ್ಣೀಯ ಸಂಬಂಧ ಇದೆ. ಬೆರಿಲಿಯಮ್ ಮತ್ತು ಅಲ್ಯೂಮಿನಿಯಂ ಕೇವಲ ಮಾಹಿತಿಯನ್ನು ವಿನಿಮಯ ಮಾಡಿಕೊಡುತ್ತದೆ . ಮೂರನೇ ಗುಂಪಿನ ಅಂಶಗಳ ರಾಸಾಯನಿಕ ಸಂಯುಕ್ತಗಳಲ್ಲಿ, ಪ್ರಧಾನ ಉತ್ಕರ್ಷಣ ಸಂಖ್ಯೆ 3.

ವರ್ಗ:ಮೂಲಧಾತುಗಳು
ವರ್ಗ:ಸಂಕ್ರಮಣ ಧಾತುಗಳು
ವರ್ಗ:ಲೋಹಗಳು
ಹಾಸ್ಸಿಯಮ್

UNILAC, where hassium was discovered and where its chemistry was first observed|right]]

ಹಾಸ್ಸಿಯಮ್ ಒಂದು ವಿಕಿರಣಶೀಲ ಮೂಲಧಾತು.ಇದನ್ನು ಕೃತಕವಾಗಿ ಸೃಷ್ಟಿಸಲಾಗಿದೆ.ವಿಜ್ಞಾನಿಗಳು ಇದರ ೩ ಸಮಸ್ಥಾನಿಗಳನ್ನು ಸೃಷ್ಟಿಸಲಾಗಿದ್ದು, ಅತ್ಯಂತ ಸ್ಥಿರ ಸಮಸ್ಥಾನಿ ಹಾಸ್ಸಿಯಮ್ -೨೬೭ ಕೇವಲ ೦.೦೬ ಸೆಕೆಂಡ್ ಗಳ ಅರ್ಧಾಯುಷ್ಯವನ್ನು ಹೊಂದಿದೆ.ಇದನ್ನು ಜರ್ಮನಿಯ ವಿಜ್ಞಾನಿಗಳು ೧೯೮೪ರಲ್ಲಿ ಸೀಸದ ಪರಮಾಣುಗಳನ್ನು ಕಬ್ಬಿಣದ ಪರಮಾಣುಗಳಿಂದ ತಾಡಿಸಿ ಪಡೆದಿದ್ದಾರೆ.
**ಹ್ಯಾಸಿಯಂ** ಪರಮಾಣು ಸಂಖ್ಯೆ 108 ಹೊಂದಿರುವ ಒಂದು ಅಂಶವಾಗಿದೆ. ಆವರ್ತಕ ಕೋಷ್ಟಕದಲ್ಲಿ ಇದರ ಚಿಹ್ನೆ **Hs** . ಇದು ಕೃತಕ ಮೂಲಧಾತುವಾಗಿದೆ.

ಹ್ಯಾಸಿಯಂ ಅನ್ನು ಆವರ್ತಕ ಕೋಷ್ಟಕದಲ್ಲಿ ಅದರ ಮೇಲಿರುವ ಆಸ್ಮಿಯಂನಂತೆಯೇ ಹ್ಯಾಸಿಯಂ ಟೆಟ್ರಾಕ್ಸೈಡ್‌ಗೆ ಆಕ್ಸಿಡೀಕರಿಸಲಾಗುತ್ತದೆ . ಇದರ ಚಂಚಲತೆಯು ಆಸ್ಮಿಯಮ್ ಟೆಟ್ರಾಕ್ಸೈಡ್‌ಗಿಂತ ಕಡಿಮೆಯಾಗಿದೆ. 

## ಅಧಿಕೃತ ಆವಿಷ್ಕಾರ 
ಹ್ಯಾಸಿಯಮ್ ಅನ್ನು ಮೊದಲು 1984 ರಲ್ಲಿ ಜರ್ಮನಿಯ ಡಾರ್ಮ್‌ಸ್ಟಾಡ್‌ನಲ್ಲಿರುವ ಇನ್‌ಸ್ಟಿಟ್ಯೂಟ್ ಫಾರ್ ಹೆವಿ ಅಯಾನ್ ರಿಸರ್ಚ್‌ನಲ್ಲಿ ಪೀಟರ್ ಆಂಬಸ್ಟರ್ ಮತ್ತು ಗಾಟ್‌ಫ್ರೈಡ್ ಮುಂಚೆನ್‌ಬರ್ಗ್ ನೇತೃತ್ವದ ಸಂಶೋಧಕರ ತಂಡವು ಸಂಶ್ಲೇಷಿಸಿತು . ಅವರು ಕಬ್ಬಿಣ -58 ನ್ಯೂಕ್ಲಿಯಸ್‌ಗಳೊಂದಿಗೆ ಸೀಸದ ಅಣುವನ್ನು ಸ್ಪೋಟ ಮಾಡಿದರು. ಕ್ರಿಯೆಯ ಉತ್ಪನ್ನಗಳು ಮೂರು 265Hs ಪರಮಾಣುಗಳು ಮತ್ತು ಒಂದು ನ್ಯೂಟ್ರಾನ್ ಆಗಿದ್ದವು.

: \, ^{208}_{82}\mathrm{Pb} + \, ^{58}_{26}\mathrm{Fe} \, \to\ \, ^{265}_{108}\mathrm{Hs} + \, ^1_0\mathrm{n}.

೧೯೯೨ ರಲ್ಲಿ, ಐಯುಪಿಎಸಿ/ಐಯುಪಿಎಸಿ ಟ್ರಾನ್ಸ್‌ಫರ್ಮಿಯಮ್ ವರ್ಕಿಂಗ್ ಗ್ರೂಪ್ ಅಧಿಕೃತವಾಗಿ ಜಿಎಸ್‌ಐ ಗುಂಪನ್ನು ಹ್ಯಾಸಿಯಂನ ಅನ್ವೇಷಕರು ಎಂದು ಘೋಷಿಸಿತು.

## ನಾಮಕರಣ 
ಮೂಲ 108 ಅಂಶವನ್ನು ಮೂಲತಃ ಯುನಿಲೋಸ್ಮಿಯಮ್ ಎಂದು ಕರೆಯಲಾಗುತ್ತಿತ್ತು. ಅಂಶ ಹೆಸರಿಸುವ ವಿವಾದದ ಸಮಯದಲ್ಲಿ, IUPAC ತಾತ್ಕಾಲಿಕವಾಗಿ 108 ಅಂಶವನ್ನು ಯುನಿಲೋಕ್ಟಿಯಮ್ ಎಂದು ಹೆಸರಿಸಿತು.  1992 ರಲ್ಲಿ, ಅಂಶದ ಅನ್ವೇಷಕರು ಹ್ಯಾಸಿಯಮ್ ಎಂಬ ಹೆಸರನ್ನು ಪ್ರಸ್ತಾಪಿಸಿದರು, ಇದು ಅವರ ಸಂಸ್ಥೆ ಇರುವ ಹೆಸ್ಸೆ ರಾಜ್ಯಕ್ಕೆ ಲ್ಯಾಟಿನ್ ಹೆಸರಿನಿಂದ ಬಂದಿದೆ ( ಲ್ಯಾಟಿನ್ : ಹ್ಯಾಸಿಯಾ, ಜರ್ಮನ್ : ಹೆಸ್ಸೆನ್).

೧೯೯೪ ರಲ್ಲಿ, IUPAC ಸಮಿತಿಯು ೧೦೮ ನೇ ಅಂಶಕ್ಕೆ ಹಾನಿಯಮ್ (Hn) ಎಂಬ ಹೆಸರನ್ನು ಪ್ರಸ್ತಾಪಿಸಿತು. 

ಹ್ಯಾಸಿಯಮ್ (Hs) ಎಂಬ ಹೆಸರನ್ನು 1997 ರಲ್ಲಿ ಅಂತರರಾಷ್ಟ್ರೀಯವಾಗಿ ಅಂಗೀಕರಿಸಲಾಯಿತು.
## ಉಲ್ಲೇಖಗಳು
ವರ್ಗ:ಮೂಲಧಾತುಗಳು
ವರ್ಗ:ವಿಕಿರಣಶೀಲ ಮೂಲಧಾತುಗಳು
ಲ್ಯುಟೇಶಿಯಮ್

thumb
**ಲ್ಯೂಟೇಶಿಯಮ್** ಒಂದು ಲೋಹ ಮೂಲಧಾತು. ಆವರ್ತ ಕೋಷ್ಟಕದಲ್ಲಿ ಇದು ಸಂಕ್ರಮಣ ಧಾತುಗಳ ಜೊತೆಗೆ ಇದ್ದರೂ, ಇದರ ರಾಸಾಯನಿಕ ಗುಣಗಳಿಂದ ಇದನ್ನು ಲ್ಯಾಂಥನೈಡ್ ಗುಂಪಿಗೆ ಸೇರಿಸಲಾಗುತ್ತದೆ. ಇದು ವಿರಳ ಭಸ್ಮ ಲೋಹಗಳಲ್ಲಿ ಅತ್ಯಂತ ಭಾರವಾದುದು ಮತ್ತು ಗಟ್ಟಿಯಾದುದಾಗಿದೆ.ಲ್ಯುಟೇಶಿಯಮ್ ಸಂಕೇತ Lu   ಮತ್ತು ಪರಮಾಣು ಸಂಖ್ಯೆ 71,ಒಣ ಗಾಳಿಯಲ್ಲಿ ತುಕ್ಕು ನಿರೋಧಿಸುತ್ತದೆ ಮತ್ತು ಆದರೆ ತೇವಾಂಶವುಳ್ಳ ಗಾಳಿಯಲ್ಲಿ ನಿರೋಧಿಸುವದಿಲ್ಲ.

ಇದು ೧೯೦೭ರಲ್ಲಿ ಮೂರು ವಿಜ್ಞಾನಿಗಳಿಂದ ಸ್ವತಂತ್ರವಾಗಿ ಕಂಡುಹಿಡಿಯಲ್ಪಟ್ಟಿತು. ಇದರ ಹೆಸರು ಲ್ಯಾಟಿನ್ ಭಾಷೆಯಲ್ಲಿ ಪ್ಯಾರಿಸ್ ನಗರದ ಹೆಸರಾದ "ಲ್ಯುಟೇಶಿಯ" ಇಂದ ಬಂದಿದೆ. ಇದು ಅತೀ ದುಬಾರಿಯಾಗಿರುವುದರಿಂದ ಇದರ ಉಪಯೋಗಗಳು ಕಡಿಮೆ.
ಲ್ಯುಟೇಶಿಯಮ್ ಒಂದು ನಿರ್ದಿಷ್ಟವಾಗಿ ಅಸಾಮಾನ್ಯವಾದ ಅಂಶ ಆದರೂ ಭೂಮಿಯ ಹೊರಪದರದಲ್ಲಿ ಬೆಳ್ಳಿಯಕ್ಕಿಂತ ಹೆಚ್ಚು ಸಾಮಾನ್ಯವಾಗಿದೆ. ಇದು ಕೆಲವು ನಿರ್ದಿಷ್ಟ ಬಳಕೆಗಳನ್ನು ಹೊಂದಿದೆ. ಲ್ಯುಟೇಶಿಯಮ್-೧೭೬ ತುಲನಾತ್ಮಕವಾಗಿ ಹೇರಳವಾಗಿರುವ (೨.೫%) ವಿಕಿರಣಶೀಲ, ಇದರ ಅರ್ಧ ಕಾಲ ೩೮ ಶತಕೋಟಿ ವರ್ಷಗಳು ಆದ್ದರಿಂದ ಉಲ್ಕೆಗಳ ವಯಸ್ಸುಗಳಾನ್ನು ಕಂಡುಹಿಡಿಯಲು ಬಳಸಲಾಗುತ್ತದೆ.
## ಉಲ್ಲೇಖಗಳು 
ವರ್ಗ:ಸಂಕ್ರಮಣ ಧಾತುಗಳು
ವರ್ಗ:ಲ್ಯಾಂಥನೈಡ್‍ಗಳು
ವರ್ಗ:ವಿರಳ ಭಸ್ಮ ಲೋಹಗಳು
ವರ್ಗ:ಮೂಲಧಾತುಗಳು
ಜವಹರ್ ನವೋದಯ ವಿದ್ಯಾಲಯ

**ಜವಾಹರ ನವೋದಯ ವಿದ್ಯಾಲಯ**ಗಳು ಭಾರತದ ಕೇಂದ್ರ ಸರ್ಕಾರದ ವತಿಯಿಂದ ನಡೆಸಲಾಗುತ್ತಿರುವ ಉಚಿತ ವಸತಿ ಶಾಲೆಗಳು. ಗ್ರಾಮೀಣ ಪ್ರದೇಶದ ಬುದ್ಡಿವಂತ ಮಕ್ಕಳಿಗೆ ಉಚಿತ ವಿದ್ಯಾಭ್ಯಾಸ, ಊಟ ಮತ್ತು ವಸತಿಯನ್ನು ಒದಗಿಸಿಕೊಡುವ ಈ ಶಾಲೆಗಳು ಭಾರತದ ಉದ್ದಗಲಕ್ಕೂ ಇವೆ.

1985ರಲ್ಲಿ ಅಂದಿನ ಭಾರತದ ಪ್ರಧಾನಮಂತ್ರಿಯಾಗಿದ್ದ ರಾಜೀವ ಗಾಂಧಿಅವರ ಕನಸಿನ ಕೂಸಾಗಿ ಶುರುವಾದ ಈ ವಿದ್ಯಾಲಯಗಳ ಮುಖ್ಯ ಗುರಿ ಭಾರತದ ಗ್ರಾಮೀಣ ಭಾಗದಲ್ಲಿರುವ ಪ್ರತಿಭಾನ್ವಿತ ವಿದ್ಯಾರ್ಥಿಗಳಿಗೆ ಉತ್ತಮ ವಿದ್ಯಾಭ್ಯಾಸವನ್ನು ಕೊಡಮಾಡುವುದು. ಶುರುವಾದಾಗ ಬರೀ ನವೋದಯ ವಿದ್ಯಾಲಯಗಳಾಗಿದ್ದ ಈ ಶಾಲೆಗಳು ಭಾರತದ ಮೊದಲ ಪ್ರಧಾನ ಮಂತ್ರಿ ಪಂಡಿತ ಜವಾಹರಲಾಲ್ ನೆಹರುರವರ ಜನ್ಮಶತಾಬ್ದಿಯ ವರ್ಷದಲ್ಲಿ 'ಜವಾಹರ ನವೋದಯ ವಿದ್ಯಾಲಯ'ಗಳೆಂದು ಪುನಃನಾಮಕರಣಗೊಂಡವು. ಈಗ ಹೆಚ್ಚೂಕಡಿಮೆ 557 ನವೋದಯ ವಿದ್ಯಾಲಯಗಳು ತಮಿಳುನಾಡು ರಾಜ್ಯವನ್ನುಳಿದು ಭಾರತದೆಲ್ಲೆಡೆ ಇವೆ. ಈ ವಿದ್ಯಾಲಯಗಳು ಜಿಲ್ಲಾಮಟ್ಟದಲ್ಲಿ ನಡೆಯುವ ರಾಷ್ಟ್ರವ್ಯಾಪಿ ಪ್ರವೇಶ ಪರೀಕ್ಷೆಯಲ್ಲಿ ಉತ್ತೀರ್ಣರಾಗುವ ವಿದ್ಯಾರ್ಥಿಗಳಿಗೆ ಉಚಿತ ವಿದ್ಯಾಭ್ಯಾಸ, ಊಟ ಮತ್ತು ವಸತಿಯನ್ನೊದಗಿಸಿಕೊಡುತ್ತವೆ.

## ಧ್ಯೇಯ 
*ವುದು.

## ಪ್ರವೇಶ ಕಾರ್ಯವಿಧಾನ 
ಆಖಿಲ ಭಾರತ ಮಟ್ಟದ ಪ್ರವೇಶ ಪರೀಕ್ಷೆಯ ಮೂಲಕ ಭಾರತದಲ್ಲಿನ ಪ್ರತೀ ಜಿಲ್ಲೆಯಲ್ಲಿನ ೫ನೆ ತರಗತಿಯ ಪ್ರತಿಭಾವಂತ ವಿದ್ಯಾರ್ಥಿಗಳನ್ನ ಆಯ್ಕೆ ಮಾಡಿ ಜವಾಹರ್ ನವೋದಯ ವಿದ್ಯಾಲಯಗಳಿಗೆ ಪ್ರವೇಶಾವಕಾಶ ಕೊಡಲಾಗುವುದು. ಪ್ರವೇಶ ಪರೀಕ್ಷೆಯ ಪ್ರಶ್ನೆಗಳು ಆಯ್ಕೆ ಆಧಾರಿತ ಹಾಗೂ ಸಾಂಕೇತಿಕವಾಗಿರುತ್ತವೆ. ಇತ್ತೀಚೆಗೆ ೯ನೇ ಮತ್ತು ೧೧ನೇ ತರಗತಿಯ ವಿದ್ಯಾರ್ಥಿಗಳಿಗೆ ಕೂಡ ಪ್ರವೇಶಾವಕಾಶ ಕಲ್ಪಿಸಿಕೊಡಲಾಗುತ್ತಿದೆ. ೯ನೇ ಮತ್ತು ೧೧ನೇ ತರಗತಿ ವಿದ್ಯಾರ್ಥಿಗಳಿಗೆ ಆಂಗ್ಲ, ಗಣಿತ, ವಿಜ್ಞಾನ ಹಾಗು ಸಮಾಜಜ್ಞಾನ ಆಧರಿತವಾಗಿರುತ್ತದೆ. ವಿದ್ಯಾರ್ಥಿಗಳು ಶಾಲೆ ಬಿಟ್ಟುಹೋದುದರಿಂದ ತೆರವಾದ ಸ್ಥಾನಗಳಿಗೆ ೯ನೇ ಮತ್ತು ೧೧ನೇ ತರಗತಿಯ ಪ್ರವೇಶ ಅವಕಾಶಗಳು ನೀಡಲಾಗುತ್ತದೆ.

### ಅರ್ಹತೆ 
* ವಿದ್ಯಾರ್ಥಿಯು ಸರ್ಕಾರದಿಂದ ಮಾನ್ಯತೆ ಪಡೆದ ಶಾಲೆಯಲ್ಲಿ ೫ನೇ ತರಗತಿಯಲ್ಲಿ ಓದುತ್ತಿರಬೇಕು.
* ವಿದ್ಯಾರ್ಥಿಯು ೯-೧೩ನೇ ವಯೋಮಿತಿಯಲ್ಲಿರಬೇಕು.
* ೩, ೪ ಮತ್ತು ೫ನೇ ತರಗತಿಯನ್ನು ಗ್ರಾಮೀಣ ಪ್ರದೇಶದಲ್ಲಿ ಸರ್ಕಾರದಿಂದ ಮಾನ್ಯತೆ ಪಡೆದ ಶಾಲೆಯಲ್ಲಿ ಓದಿದ ವಿದ್ಯಾರ್ಥಿಗಳು ಗ್ರಾಮೀಣ ಮೀಸಲಾತಿಯಲ್ಲಿ ಪರಿಗಣಿಸಲ್ಪಡುತ್ತಾರೆ.
* ಪರೀಕ್ಷೆಯಲ್ಲಿ ವಿದ್ಯಾರ್ಥಿಯು ಮೊದಲ ಭಾರಿಗೆ ಮಾತ್ರ ಪಾಲ್ಗೊಳ್ಳಬೇಕು.

### ಮೀಸಲಾತಿ 
ಗ್ರಾಮೀಣ ವರ್ಗದ ವಿದ್ಯಾರ್ಥಿಗಳಿಗೆ ಹೆಚ್ಚಿನ ಮೀಸಲಾತಿ ನೀಡಲಾಗುತ್ತದೆ. ಶೇ. ೮೦ರಷ್ಟು ಸ್ಥಾನಗಳನ್ನು ಜಿಲ್ಲೆಯ ಗ್ರಾಮೀಣ ವರ್ಗದ ವಿದ್ಯಾರ್ಥಿಗಳಿಗೆ ಮೀಸಲಿಡಲಾಗುತ್ತದೆ. ಪರಿಶಿಷ್ಟ ಜಾತಿ ಹಾಗೂ ಪರಿಶಿಷ್ಟ ವರ್ಗದ ವಿದ್ಯಾರ್ಥಿಗಳಿಗೆ ಜಿಲ್ಲೆಯಲ್ಲಿನ ಜನಸಂಖ್ಯೆ ಆಧಾರದ ಮೇಲೆ ಮೀಸಲಾತಿ ನೀಡಲಾಗುವುದು. ೩ನೇ ೧ರಷ್ಟು ಸ್ಥಾನಗಳನ್ನ ಹೆಣ್ಣುಮಕ್ಕಳಿಗೆ ಮೀಸಲಿಡಲಾಗುತ್ತದೆ.

ಆಯ್ಕೆಯಾಗುವ ಎಲ್ಲಾ ವಿದ್ಯಾರ್ಥಿಗಳಿಗೆ ೬ನೇ ತರಗತಿಯಿಂದ ೧೨ನೇ ತರಗತಿಯವರೆಗೆ ಉಚಿತ ವಿದ್ಯಾಭ್ಯಾಸ ನೀಡಲಾಗುವುದು. ವಿದ್ಯಾರ್ಥಿಗಳ ಊಟ, ವಸತಿಗಳನ್ನ ಶಾಲೆ ನೋಡಿಕೊಳ್ಳುತ್ತದೆ. ವಿದ್ಯಾಭ್ಯಾಸದ ಅವಧಿಯಲ್ಲಿ ಅವಶ್ಯಕವಾದ ಶಾಲಾ ಸಮವಸ್ತ್ರ, ಪಠ್ಯ-ಪುಸ್ತಕಗಳು, ಪಾದರಕ್ಷೆಗಳು, ದಿನಬಳಕೆಯ ವಸ್ತುಗಳಾದ ಸೋಪ್, ಪೇಷ್ಟ್ ಎಲ್ಲಾ ವಸ್ತುಗಳನ್ನು ಶಾಲೆಯೆ ಒದಗಿಸುತ್ತದೆ.

## ಆಡಳಿತ 
ಭಾರತ ಸರ್ಕಾರದ ಕೇಂದ್ರೀಯ ಮಾನವ ಸಂಪನ್ಮೂಲ ಆಭಿವೃದ್ಧಿ ಸಚಿವ ಶಾಖೆಯ 'ಮಾಧ್ಯಮಿಕ ಹಾಗೂ ಉನ್ನತ ಶಿಕ್ಷಣ ಇಲಾಖೆ'ಯಡಿಯಲ್ಲಿ ಹುಟ್ಟುಹಾಕಲಾಗಿರುವ ನವೋದಯ ವಿದ್ಯಾಲಯ ಸಮಿತಿಯೆಂಬ ಸ್ವಾಯತ್ತ ಸಂಸ್ಥೆ ಎಲ್ಲಾ ನವೋದಯ ವಿದ್ಯಾಲಯಗಳ ಆಡಳಿತಾತ್ಮಕ ಜವಾಬ್ದಾರಿಯನ್ನು ನಿರ್ವಹಿಸುತ್ತದೆ.

## ಉಲ್ಲೇಖಗಳು 
ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಲ್ಯಾಂಥಾನಮ್

**ಲ್ಯಾಂಥಾನಮ್** ಒಂದು ಮೂಲಧಾತುಲೋಹ.ಹೆಚ್ಚಿನ ಲೋಹಗಳಂತೆ ಬೆಳ್ಳಿಯ ಬಿಳಿಬಣ್ಣದ ಇದು ಗಾಳಿಗೆ ತೆರೆದಾಗ ಮಸುಕಾಗುತ್ತದೆ.ಇದನ್ನು ೧೮೩೯ ರಲ್ಲಿ ಸ್ವೀಡನ್ ದೇಶದ ಕಾರ್ಲ್ ಗುಸ್ತಾವ್ ಮೊಸೆಂಡರ್ ಎಂಬ ವಿಜ್ಞಾನಿ ಕಂಡುಹಿಡಿದರು.ಇದನ್ನು ಕೆಲವು ಮಿಶ್ರಧಾತುಗಳ ತಯಾರಿಕೆಯಲ್ಲಿ ಉಪಯೋಗಿಸುತ್ತಾರೆ.

ವರ್ಗ:ಮೂಲಧಾತುಗಳು
ವರ್ಗ:ಲೋಹಗಳು
ಲಾರೆನ್ಸಿಯಮ್

ಲಾರೆನ್ಸಿಯಮ್ ಒಂದು ವಿಕಿರಣಶೀಲ ಮೂಲಧಾತು.ಇದನ್ನು ಕ್ಯಾಲಿಫೋರ್ನಿಯಮ್ ಪರಮಾಣುವನ್ನು ಬೋರಾನ್ ಪರಮಾಣುವಿನಿಂದ ತಾಡಿಸಿ ಪಡೆಯಲಾಯಿತು. ಇದರ ಅತ್ಯಂತ ಸ್ಥಿರ ಸಮಸ್ಥಾನಿ ೩.೬ಗಂಟೆಗಳ ಅರ್ದಾಯುಷ್ಯವನ್ನು ಹೊಂದಿದೆ.

ಲಾರೆನ್ಸಿಯಮ್ ರಾಸಾಯನಿಕ ಚಿಹ್ನೆ Lr (ಹಿಂದೆ Lw) ಮತ್ತು ಪರಮಾಣು ಸಂಖ್ಯೆ 103. ಇದಕ್ಕೆ ಅಮೆರಿಕದ ವಿಜ್ಞಾನಿ ಅರ್ನೆಸ್ಟ್ ಓ ಲಾರೆನ್ಸ್ ರವರ ಸ್ಮರಣಾರ್ಥ ಲಾರೆನ್ಸಿಯಮ್ ಎಂಬ ಹೆಸರಿಡಲಾಗಿದೆ.. ಲಾರೆನ್ಸಿಯಮ್ವಿ ಕಿರಣಶೀಲ ಲೋಹದ ಹಾಗು ಹನ್ನೊಂದನೇ ಟ್ರಾನ್ಸುರಾನಿಕ್ ಅಂಶ ಮತ್ತು ಆಸಿಟನೈಡ್ ಸರಣಿಯ ಅಂತಿಮ ಸದಸ್ಯ.. ಲಾರೆನ್ಸಿಯಮ್ನಿನ ಹನ್ನೆರಡು ಐಸೋಟೋಪ್ಗಳೂ ಸದ್ಯಕೆ ತಿಳಿದಿಧೆ;

1950, 1960, ಮತ್ತು 1970 ರಲ್ಲಿ ವಿವಿಧ ಗುಣಮಟ್ಟದ ಲಾರೆನ್ಸಿಯಮ್ ಸಂಶ್ಲೇಷಣೆಯ ಹಲವು ಸಮರ್ಥನೆಗಳನ್ನು ಸೋವಿಯೆತ್ ಒಕ್ಕೂಟ ಮತ್ತು ಯುನೈಟೆಡ್ ಸ್ಟೇಟ್ಸ್ ಪ್ರಯೋಗಾಲಯದಲಿ ಮಾಡಲಾಯಿತು. ಶುದ್ಧ ಮತ್ತು ಅನ್ವಯಿಕ ರಸಾಯನಶಾಸ್ತ್ರ ಇಂಟರ್ನ್ಯಾಷನಲ್ ಯೂನಿಯನ್ (IUPAC) ಅಂಶದ ಹೆಸರು ಲಾರೆನ್ಸಿಯಮ್ ಎಂದು ಸ್ಥಾಪಿಸಿದ್ದರು ಮತ್ತು ಅಮೆರಿಕನ್ ತಂಡಕೆ ಕ್ರೆಡಿಟ್ ನೀಡಿದರು.ಆದರೆ ೧೯೯೭ ಮರುಮೌಲ್ಯಮಾಪನ ಮಾಡದ ನಂತರ ಸೋವಿಯತ್ ಮತ್ತು ಅಮೆರಿಕನ್ ವಿಜ್ಞಾನಿಗಳು ನಡುವೆ ಕೀರ್ತಿ ಹಂಚಿ,ಅಂಶ ಹೆಸರು ಬದಲಾಯಿಸದೆ, ಲಾರೆನ್ಸಿಯಮ್ ಎಂದು ಉಳಿಸಿದರು,

ವರ್ಗ:ಮೂಲಧಾತುಗಳು
ವರ್ಗ:ವಿಕಿರಣಶೀಲ ಮೂಲಧಾತುಗಳು
ಈ ಕವಿ

## ಈ ಕವಿ-ಎಲ್ಲಾ ಕನ್ನಡ ಅಭಿಮಾನಿಗಳ ಅಂತರರಾಷ್ಟ್ರೀಯ ವೇದಿಕೆ 
ಈ-ಕವಿ (ಎಲ್ಲ ಕನ್ನಡ ಅಭಿಮಾನಿಗಳ ಅಂತರರಾಷ್ಟ್ರೀಯ ವೇದಿಕೆ) ಸಂಸ್ಥೆಯು ಕನ್ನಡ ಭಾಷೆ ಮತ್ತು ಸಂಸ್ಕೃತಿಯ ವೈಭವವನ್ನು ಮರಳಿ ಹಿಂತರುವ ಮತ್ತು ಮಾಹಿತಿ ತಂತ್ರಜ್ಞಾನದಂತಹ ಹೊಸ ಕ್ಷೇತ್ರಗಳಲ್ಲಿ ಕನ್ನಡವನ್ನು ಅಭಿವೃದ್ಧಿಪಡಿಸುವ ನಿಟ್ಟಿನಲ್ಲಿ ಶ್ರಮಿಸುತ್ತಿದೆ. ಕನ್ನಡ ನಾಡು ನುಡಿಯ ಜನಜೀವನದ ಬಗ್ಗೆ ಚಿಂತನೆ ಕಾಳಜಿಹೊಂದಿರುವ ಈ ಸಂಘಟನೆ ೨೦೦೩ ಅಕ್ಟೋಬರ್ ೪ ರಂದು ಜನ್ಮತಾಳಿತು. ೨೦೦೪ರ ಜನವರಿಯಲ್ಲಿ ಬೆಂಗಳೂರಿನಲ್ಲಿ ವಿದ್ಯುಕ್ತವಾಗಿ ಕಾರ್ಯಾರಂಭಿಸಿದ ಈ-ಕವಿ ಕರ್ನಾಟಕದಾದ್ಯಂತ ತನ್ನ ಚಟುವಟಿಕೆ ವಿಸ್ತರಿಸುತ್ತ ಮುಂದೆ ಸಾಗುತ್ತಿದೆ.
ಕನ್ನಡ ಸಾಹಿತ್ಯ ಮತ್ತು ಸಂಸ್ಕೃತಿಯ ಅಭಿವೃದ್ಧಿಗಾಗಿ ಕೆಲಸ ಮಾಡುವುದು ಮತ್ತು ಈ ಕ್ಷೇತ್ರದಲ್ಲಿ ಅವಕಾಶಕ್ಕಾಗಿ ಕಾಯುತ್ತಿರುವ ಸಾವಿರಾರು ಪ್ರತಿಭಾನ್ವಿತ ಕನ್ನಡಿಗರನ್ನು ಗುರುತಿಸಿ ಮುಂದಕ್ಕೆ ತರುವುದು ಈ ಕವಿಯ ಮೂಲ ಉದ್ದೇಶಗಳಲ್ಲಿ ಒಂದಾಗಿದೆ. ಈತ್ತೀಚಿನ ದಿನಗಳಲ್ಲಿ ಕನ್ನಡ ಗಣಕ ತಂತ್ರಾಂಶ ಅಭಿವೃದ್ಧಿಯ ವಿಚಾರವನ್ನುಕೈಗೆತ್ತಿಕೊಂಡಿದ್ದು, ಅದು ಅತ್ಯಂತ ಉಪಯುಕ್ತ ಮತ್ತು ಫಲಕಾರಕ ರೀತಿಯಲ್ಲಿ ಹೊರಬರುವಂತೆ ಮಾಡಲು ಪ್ರಯತ್ನಿಸುತ್ತಿದೆ. ಈ-ಮೇಲ್, ಅಂತರಜಾಲ ಇತ್ಯಾದಿ ಮಾಧ್ಯಮಗಳ ಮೂಲಕ ಜನಗಳಲ್ಲಿ ಕನ್ನಡ ಜಾಗೃತಿಯನ್ನು ಮೂಡಿಸಲು ಪ್ರಾಮಾಣಿಕ ಪ್ರಯತ್ನವನ್ನು ಮಾಡುತ್ತಿದೆ.
"ಈ-ಕವಿ" ಸಂಸ್ಥೆಯು ಕನ್ನಡ ನಾಡು-ನುಡಿಗಾಗಿ, ಕನ್ನಡಿಗರಿಗಾಗಿ ಸದಾಕಾಲ ದುಡಿಯಲು ಅನೇಕ ಯೋಜನೆಗಳನ್ನು ಹಮ್ಮಿಕೊಂಡಿದೆ. "ಈ-ಕವಿ" ಸಂಸ್ಥೆಯು ಹಳ್ಳಿಗಳ ಸರ್ಕಾರಿ ಶಾಲೆಗಳನ್ನು ದತ್ತುತೆಗೆದುಕೊಳ್ಳುವ, ಬಡ ಹಾಗು ಪ್ರತಿಭಾವಂತ ವಿದ್ಯಾರ್ಥಿಗಳಿಗೆ ವಿದ್ಯಾರ್ಥಿವೇತನವನ್ನು ಕೊಡುವ, ಬಡಹಳ್ಳಿಗಳನ್ನು ದತ್ತು ತೆಗೆದುಕೊಳ್ಳುವ, ಕೊಳಗೇರಿ ಪ್ರದೇಶದಲ್ಲಿ ವಾಸಿಸುವ ಮಕ್ಕಳನ್ನು ಭೇಟಿಮಾಡಿ ಅವರ ಕಷ್ಟ ಸುಖಗಳಿಗೆ ಸ್ಪಂದಿಸುವ ಯೋಜನೆಗಳನ್ನು ಹಮ್ಮಿಕೊಂಡಿದೆ. 
ಈ ಗುರಿಯನ್ನು ಮುಟ್ಟುವ ಸಲುವಾಗಿ "ಈ-ಕವಿ" ರಾಜ್ಯಾದ್ಯಂತ ಎಲ್ಲಾ ಜಿಲ್ಲೆಗಳ, ಪ್ರತಿ ತಾಲ್ಲೂಕುಗಳಲ್ಲಿ ಶಾಖೆಗಳನ್ನು ಪ್ರಾರಂಭಿಸುವ ಯೋಜನೆಯಲ್ಲಿ ಕಾರ್ಯಪ್ರವೃತ್ತವಾಗಿದೆ.
ಗ್ರಾಮೀಣ ಶಿಕ್ಷಣಕ್ಕೆ ಕಾಯಕಲ್ಪ :
ರಾಜ್ಯದ ವಿವಿಧ ಜಿಲ್ಲೆಗಳಲ್ಲಿ ಮಹಿಳಾ ಕಲ್ಯಾಣ ಕಾರ್ಯಕ್ರಮ ಹಮ್ಮಿಕೊಳ್ಳುವುದು, ಆ ಪ್ರದೇಶದ ಶಾಲೆಗಳನ್ನು ದತ್ತು ಪಡೆದು ಬಡವರಿಗೆ ಮೈಕ್ರೊ ಕ್ರೆಡಿಟ್‌ ಸೌಲಭ್ಯ ಒದಗಿಸುವುದು, ಇತ್ಯಾದಿ ಜನಮುಖಿ ಕಾರ್ಯಕ್ರಮಗಳನ್ನು ರಾಜ್ಯದ ಇತರ ಎನ್‌ಜಿಓಗಳ ಸಹಕಾರದೊಂದಿಗೆ ಹಮ್ಮಿಕೊಳ್ಳುವುದು ಈ ಸಂಸ್ಥೆಯ ಉದ್ದಿಶ್ಯ. ಈ ಸಂಸ್ಥೆಯ ಧ್ಯೇಯ: 
ಈ ಕವಿಯ ಬಗ್ಗೆ ಹೆಚ್ಚಿನ ಮಾಹಿತಿಗಳನ್ನು ಇಲ್ಲಿ ಪಡೆಯಿರಿ.
ಈ-ಕವಿ 
ಈ ಕವಿಯ ಮುಖವಾಣಿ
**ಈ ಕವಿ ಸಂಸ್ಥಾಪಕರು ಶ್ರೀ ವಿ.ಎಂ.ಕುಮಾರಸ್ವಾಮಿ**
ಬೆಂಗಳೂರು ಗ್ರಾಮಾಂತರ ಜಿಲ್ಲೆಯ ನೆಲಮಂಗಲ ತಾಲ್ಲೂಕಿನ ಮಾರಪ್ಪನಪಾಳ್ಯ ಮೂಲದ ವಿ.ಎಂ.ಕುಮಾರಸ್ವಾಮಿ.
ಇವರ ಕೆಲವು ಕಾರ್ಯಗಳ ಪರಿಚಯ ಇಲ್ಲಿದೆ....
ಅಮೆರಿಕಾದ ವಿಶ್ವ ವಿದ್ಯಾಲಯವೊಂದರಲ್ಲಿ ಕನ್ನಡ ಪೀಠ ಸ್ಥಾಪಿಸುವುದು ಅವರ ಕನಸು. ಅದಕ್ಕಾಗಿ'ಅಕ್ಕ' ಸಹಯೋಗದಲ್ಲಿ ನಿಧಿಯಾಂದನ್ನು ಸ್ಥಾಪಿಸಲಾಗಿದೆ. ಅಮೆರಿಕಾದಲ್ಲಿನ ಎಲ್ಲ ವಿಶ್ವ ವಿದ್ಯಾಲಯಗಳನ್ನು ಕುಮಾರಸ್ವಾಮಿ ಸಂಪರ್ಕಿಸಿದ್ದಾರೆ. ಕನ್ನಡ ಪೀಠ ಸ್ಥಾಪನೆಗೆ ಪೆನ್ಸಿಲ್ವೇನಿಯಾ ವಿಶ್ವ ವಿದ್ಯಾಲಯ ಆಸಕ್ತಿ ತೋರಿಸಿದೆ. 
ಪೆನ್ಸಿಲ್ವೇನಿಯಾ ವಿವಿ ನೆರವಿನಲ್ಲಿ WE TALKನ್ನುವ ವೆಬ್‌ ಆಧರಿತ ಕನ್ನಡ ಕಲಿಕೆ ಕಾರ್ಯಕ್ರಮವನ್ನು ರೂಪಿಸುತ್ತಿದ್ದಾರೆ. 
ವಿಶ್ವಾದ್ಯಂತ ಇರುವ ಕನ್ನಡ ಸಂಘಟನೆಗಳನ್ನು ಸಂಪರ್ಕಿಸಿ, ಕರ್ನಾಟಕದ ವಾಣಿಜ್ಯ ಹಾಗೂ ಪ್ರವಾಸೋದ್ಯಮವನ್ನು ಪ್ರೋತ್ರಾಹಿಸುವ ಕಾರ್ಯಕ್ರಮಗಳ ಸಮಾನ ಮಾಧ್ಯಮವನ್ನು ರೂಪಿಸುವ ಪ್ರಯತ್ನ. 
ಲಾಸ್‌ ಏಂಜಲೀಸ್‌ನ ಕ್ಯಾಲಿಫೋರ್ನಿಯಾ ವಿಶ್ವ ವಿದ್ಯಾಲಯದ ಸಾರ್ವಜನಿಕ ಆರೋಗ್ಯ ಇಲಾಖೆ ಹಾಗೂ ಕರ್ನಾಟಕ ಆರೋಗ್ಯ ಕಾರ್ಯಪಡೆ ನಡುವೆ ಸಂಪರ್ಕ ಕೊಂಡಿಯಾಗಿ ಕಾರ್ಯ ನಿರ್ವಹಿಸುವ ಮೂಲಕ, ಕರ್ನಾಟಕದಲ್ಲಿ ಪ್ರಾಥಮಿಕ ಆರೋಗ್ಯ ಸಂರಕ್ಷಣೆ ಹಾಗೂ ಸಾರ್ವಜನಿಕ ಆರೋಗ್ಯ ಸಂಸ್ಥೆಗಳನ್ನು ಸ್ಥಾಪಿಸುವ ಯೋಜನೆಗೆ ಕುಮಾರಸ್ವಾಮಿ ಚಾಲನೆ ನೀಡಿದ್ದಾರೆ. 
----

## ಬಾಹ್ಯ ಸಂಪರ್ಕಗಳು 
* ಕನ್ನಡ ರಸಾಯನ 

ವರ್ಗ:ಕನ್ನಡ
ವನಾಡಿಯಮ್

**ವನಾಡಿಯಮ್** ಒಂದು ಸಂಕ್ರಮಣ ಲೋಹ ಮೂಲಧಾತು. ಮೃದುವಾದ ಈ ಲೋಹ ಮುಖ್ಯವಾಗಿ ಕೆಲವು ಮಿಶ್ರಲೋಹಗಳ ತಯಾರಿಕೆಯಲ್ಲಿ ಬಳಸಲಾಗುತ್ತದೆ. ಜೀವಜಾತಿಗಳಲ್ಲಿ ಕಂಡುಬರುವ ೨೬ ಧಾತುಗಳಲ್ಲಿ ಇದೂ ಒಂದು. 

ಈ ಲೋಹವನ್ನು ಮೆಕ್ಸಿಕೊ ನಗರದಲ್ಲಿ ೧೮೦೧ರಲ್ಲಿ ಆಂಡ್ರೆಸ್ ಮಾನುಯೆಲ್ ಡೆಲ್ ರಿಯೊ ಎಂಬಾತ ಮೊದಲು ಶುದ್ಧೀಕರಿಸಿದ. ಸ್ಕ್ಯಾಂಡಿನೇವಿಯದ ರೂಪದ ದೇವತೆ "ವನಾಡಿಸ್" ಇದರ ಹೆಸರಿಗೆ ಪ್ರೇರಣೆ.

ವರ್ಗ:ಲೋಹಗಳು
ವರ್ಗ:ಸಂಕ್ರಮಣ ಧಾತುಗಳು
ವರ್ಗ:ಮೂಲಧಾತುಗಳು
ಸೆಲೆನಿಯಮ್

**ಸೆಲೆನಿಯಮ್** ಒಂದು ಅಲೋಹ ಮೂಲಧಾತು. ರಾಸಯನಿಕವಾಗಿ ಸಲ್ಫರ್ ಮತ್ತು ಟೆಲ್ಲುರಿಯಮ್ಗಳಿಗೆ ಸಂಬಂಧ ಹೊಂದಿರುವ ಈ ಧಾತು, ಹೆಚ್ಚಿನ ಪ್ರಮಾಣಗಳಲ್ಲಿ ವಿಷಕಾರಿ. ಆದರೆ ಅತಿ ಕಡಿಮೆ ಪ್ರಮಾಣಗಳಲ್ಲಿ ಜೀವಿಗಳಿಗೆ ಅಗತ್ಯ. ಸೆಲೆನಿಯಮ್ ವಿದ್ಯುತ್ ಅರೆಸಂವಾಹಕವಾಗಿದ್ದು, ಬೆಳಕಿನಲ್ಲಿ ಕತ್ತಲಿನಲ್ಲಿಗಿಂತ ಹೆಚ್ಚು ಸಂವಾಹನಾ ಶಕ್ತಿಯನ್ನು ಹೊಂದಿರುತ್ತದೆ. ಹೀಗಾಗಿ ಇದನ್ನು ಬೆಳಕನ್ನು ಪತ್ತೆಹಚ್ಚುವ ಉಪಕರಣಗಳಲ್ಲಿ ಉಪಯೋಗಿಸಲಾಗುತ್ತದೆ. ಗಾಜು, ರಾಸಾಯನಿಕಗಳು ಹಾಗು ಬಣ್ಣಗಳ ತಯಾರಿಕೆ ಇದರ ಇತರ ಉಪಯೋಗಗಳು. 

ಈ ಧಾತುವನ್ನು ೧೮೧೭ರಲ್ಲಿ ಜೋನ್ಸ್ ಬೆರ್ಜೆಲಿಯಸ್(ಜೋನ್ಸ್ ಜಕೊಬ್ ಬೆರ್ಜೆಲಿಯಸ್) ಎಂಬ ಸ್ವೀಡನ್ ದೇಶದ ರಸಾಯನಶಾಸ್ತ್ರಜ್ಞ ಪತ್ತೆಹಚ್ಚಿ ಗ್ರೀಕ್ ಭಾಷೆಯಲ್ಲಿ ಚಂದ್ರನ ಹೆಸರಾದ "ಸೆಲೆನ್" ಇಂದ ಹೆಸರಿಟ್ಟ.

ವರ್ಗ:ಅಲೋಹಗಳು
ವರ್ಗ:ಮೂಲಧಾತುಗಳು
ಭಾರತೀಯ ಕಮ್ಯುನಿಷ್ಟ್ ಪಕ್ಷ (ಮಾರ್ಕ್ಸ್ ವಾದಿ)

right|200px
**ಭಾರತೀಯ ಕಮ್ಯುನಿಷ್ಟ್ ಪಕ್ಷ (ಮಾರ್ಕ್ಸ್‍ವಾದಿ)** (CPI(M) ಅಥವಾ CPM) ಭಾರತದ ಒಂದು ರಾಜಕೀಯ ಪಕ್ಷ. ಕೇರಳ, ಪಶ್ಚಿಮ ಬಂಗಾಳ ಮತ್ತು ತ್ರಿಪುರಗಳಲ್ಲಿ ಈ ಪಕ್ಷ ಬಲವಾಗಿದೆ. ೧೯೬೪ರಲ್ಲಿ ಭಾರತೀಯ ಕಮ್ಯುನಿಷ್ಟ್ ಪಕ್ಷ ಒಡೆದು ಈ ಪಕ್ಷದ ಸ್ಥಾಪನೆಯಾಯಿತು. ರಾಜಕೀಯ ವಿರೋಧಿಗಳ ವಿರುದ್ಧ ಹಿಂಸಾತ್ಮಕ ಕೃತ್ಯಗಳಲ್ಲಿ ತೊಡಗಿ ಅಂತಹ ಚಳುವಳಿಗಳನ್ನು ಹತ್ತಿಕ್ಕುವ ಪ್ರಯತ್ನಗಳಿಂದಾಗಿ ಈ ಪಕ್ಷವು ಕುಖ್ಯಾತಿ ಗಳಿಸಿಕೊಂಡಿದೆ.
### ೨೦೧೮ ರ ಪಕ್ಷದ ಚುನಾವಣೆ
೨೦೧೮ರ ಏಪ್ರಿಲ್ ೨೨ರಂದು ಹೈದರಾಬಾದ್‍ನಲ್ಲಿ ನಡೆದ ಪಕ್ಷದ 22ನೇ ಸಮ್ಮೇಳನದಲ್ಲಿ ಸಿಪಿಎಂ ಪ್ರಧಾನ ಕಾರ್ಯದರ್ಶಿಯಾಗಿ ಸೀತಾರಾಂ ಯೆಚೂರಿಯರನ್ನು ಮುಂದುವರಿಯಲಾಯಿತು. 7 ಸದಸ್ಯರನ್ನೊಳಗೊಂಡ ಪಾಲಿಟ್ ಬ್ಯೂರೋ (ಪಿ.ಬಿ) ಮತ್ತು 95 ಕೇಂದ್ರ ಸಮಿತಿ ಸದಸ್ಯರನ್ನು ಈ ಸಮ್ಮೇಳನದಲ್ಲಿ ಆಯ್ಕೆ ಮಾಡಲಾಗಿದೆ. ಪಿಬಿಯಲ್ಲಿ 2 ಮತ್ತು ಕೇಂದ್ರ ಸಮಿತಿಯಲ್ಲಿ 20 ಹೊಸ ಸದಸ್ಯರನ್ನು ಆಯ್ಕೆ ಮಾಡಲಾಗಿದೆ. ಕೇಂದ್ರ ಸಮಿತಿಯಲ್ಲಿ ಒಂದು ಸೀಟು ಮಹಿಳೆಯರಿಗಾಗಿ ಮೀಸಲಿರಿಸಲಾಗಿದೆ.

## ೧೯೯೯ ರಿಂದ ಬೆಳವಣಿಗೆ
*ಪಶ್ಚಿಮ ಬಂಗಾಳದಲ್ಲಿ ಮಾರ್ಕ್ಸ್ ವಾದಿ ಭಾರತೀಯ ಕಮ್ಯುನಿಷ್ಟ್ ಪಕ್ಷದ ಬಲವು ವರ್ಷದಿಂದ ವರ್ಷಕ್ಕೆ ಕುಗ್ಗಿದೆ. ಇದು 1999ರಲ್ಲಿ 21 ಸ್ಥಾನ, 2004ರಲ್ಲಿ 26 ಸ್ಥಾನ, 2009ರಲ್ಲಿ 9 ಸ್ಥಾನ ಮತ್ತು 2014ರಲ್ಲಿ ಕೇವಲ 2 ಸ್ಥಾನಗಳಲ್ಲಿ ಮಾತ್ರ ಗೆದ್ದಿತ್ತು. 
*ಭಾರತಮಟ್ಟದಲ್ಲಿ 1999 ರಲ್ಲಿ 72 ಸ್ಥಾನಗಳಿಗೆ ಸ್ಪರ್ಧಿಸಿ 33 ಸ್ಥಾನ ಗೆದ್ದಿತು. 2004 ರಲ್ಲಿ 69 ಸ್ಥಾನಗಲಲ್ಲಿ ಸ್ಪರ್ಧಿಸಿ 33 ಸ್ಥಾನಗಲಲ್ಲಿ ಗೆದ್ದಿತು.2009 ರಲ್ಲಿ 81 ಸ್ಥಾನಗಳಲ್ಲಿ ಸ್ಪರ್ಧಿಸಿ 16 ಸ್ಥಾನಗಳಲ್ಲಿ ಗೆದ್ದಿತು. 2014 ರಲ್ಲಿ 93 ಸ್ಥಾನಗಳಲ್ಲಿ ಸ್ಪರ್ದೆ ಮಾಡಿ ಕೇವಲ 9 ಸ್ಥಾನ ಗೆದ್ದಿತು. ಅದರ ಮತಗಳಿಕೆಯೂ ಕ್ಷೀಣಿಸಿದೆ 
* 1999 = 5.4%
* 2004 = 5.7%
* 2009 = 5.3%
* 2014 = 3.3% 

## ಆಕರಗಳು
ವರ್ಗ:ಭಾರತದ ರಾಜಕೀಯ ಪಕ್ಷಗಳು
ಮಾಲಿಬ್ಡಿನಮ್

thumb
ಮೊಲಿಬ್ಡಿನಮ್ ಒಂದು ಲೋಹ ಮೂಲಧಾತು.ಇದು ಅತ್ಯುಪಯೋಗಿ ಉಷ್ಣ ನಿರೊಧಕ ಲೋಹವಾಗಿ ಬಳಕೆಯಲ್ಲಿದೆ.ಇದನ್ನು ವಿಮಾನ ಮತ್ತು ಕ್ಷಿಪಣಿ ಗಳ ತಯಾರಿಯಲ್ಲಿ ಉಪಯೋಗಿಸುತ್ತಾರೆ.ಇದರ ಸಂಯುಕ್ತಗಳು ತೈಲ ಶುದ್ಧೀಕರಣಾಗಾರಗಳಲ್ಲಿ ವೇಗವರ್ಧಕವಾಗಿ ಉಪಯೋಗವಾಗುತ್ತಿದೆ.ಇದನ್ನು ೧೭೭೮ರಲ್ಲಿ ಸ್ವೀಡನ್ ನ ಕಾರ್ಲ್ ವಿಲ್ಹೆಮ್ ಶೀಲೆ(Carl Wilhelm Scheele)ಎಂಬ ವಿಜ್ಞಾನಿ ಕಂಡುಹಿಡಿದರು.
## ಉಲ್ಲೇಖಗಳು
ವರ್ಗ:ಮೂಲಧಾತುಗಳು
ವರ್ಗ:ಲೋಹಗಳು
ಹೊಲ್ಮಿಯಮ್

thumb
ಹೊಲ್ಮಿಯಮ್ ಒಂದು ವಿರಳ ಭಸ್ಮ ಲೋಹ ಮೂಲಧಾತು.ಇದನ್ನು ಸ್ವೀಡನ್ ದೇಶದ ಪೆರ್ ತಿಯೊಡೊರ್ ಕ್ಲೀವ್ ಇದನ್ನು ಕಂಡುಹಿಡಿದರು.ಇದಕ್ಕೆ ಸ್ಟಾಕ್ ಹೋಮ್ ನಗರಕ್ಕೆ ಲ್ಯಾಟಿನ್ ಬಾಷೆ ಯ ಹೆಸರಾದ "ಹೋಲ್ಮಿಯ" ಎಂಬ ಶಬ್ದದಿಂದ ಹೆಸರನ್ನು ಇಡಲಾಗಿದೆ.ಇದನ್ನು ಬಣ್ಣದ ಗಾಜು ತಯಾರಿಸಲು, ಪರಮಾಣು ರಿಯಾಕ್ಟರ್ ಗಳಲ್ಲಿ ಉಪಯೋಗಿಸುತ್ತಾರೆ.
**ಹೋಲ್ಮಿಯಮ್** ಪರಮಾಣು ಸಂಖ್ಯೆ **67** ಹೊಂದಿರುವ ರಾಸಾಯನಿಕ ಮೂಲಧಾತುವಾಗಿದೆ . ಇದು 98 ಪರಮಾಣು ಸಂಖ್ಯೆಗಳನ್ನು ಹೊಂದಿದೆ . ಹೋಲ್ಮಿಯಮ್‌ನ ರಾಸಾಯನಿಕ ಚಿಹ್ನೆ *Ho* **.** ಇದು ಲ್ಯಾಂಥನೈಡ್ ಸರಣಿಗೆ ಸೇರಿದ ಮೃದುವಾದ, ಮೆದುವಾದ, ಬೆಳ್ಳಿ-ಬಿಳಿ ಬಣ್ಣದ ಲೋಹವಾಗಿದೆ . **ಇದು ಗಾಳಿಯಲ್ಲಿ** ಆಕ್ಸಿಡೀಕರಣಗೊಳ್ಳುವುದಿಲ್ಲ ಮತ್ತು ಕೊಳೆಯುವುದಿಲ್ಲ . ಇದನ್ನು ಮೊನಜೈಟ್ ಮತ್ತು ಗ್ಯಾಡೋಲಿನೈಟ್ ಖನಿಜಗಳಿಂದ ಪಡೆಯಲಾಗುತ್ತದೆ
## ಗಮನಾರ್ಹ ಗುಣಲಕ್ಷಣಗಳು
ಅತಿ ಹೆಚ್ಚು ಕಾಂತೀಯ ಕ್ಷಣವನ್ನು ಹೊಂದಿರುವ ಅಂಶವೆಂದರೆ ಹೋಮಿಯಮ್ (10.6 µB). ಯಟ್ರಿಯಮ್‌ನೊಂದಿಗೆ ಬೆರೆಸಿದಾಗ , ಅದು ಬಲವಾದ ಕಾಂತೀಯ ಸಂಯುಕ್ತಗಳನ್ನು ರೂಪಿಸುತ್ತದೆ. ಹೆಚ್ಚಿನ ತಾಪಮಾನದಲ್ಲಿ, ಅವು ಹಳದಿ ಆಕ್ಸೈಡ್‌ಗಳಾಗಿ ಬದಲಾಗುತ್ತವೆ.
## ಉಪಯೋಗಗಳು
ಪ್ರಸ್ತುತ, ಈ ಅಂಶಕ್ಕೆ ಹೆಚ್ಚಿನ ಉಪಯೋಗಗಳಿಲ್ಲ. ಹೋಲ್ಮಿಯಮ್ ಕಡಿಮೆ ತಾಪಮಾನದಲ್ಲಿ ಕಾಂತೀಯ ಗುಣಲಕ್ಷಣಗಳನ್ನು ಪ್ರದರ್ಶಿಸುವುದರಿಂದ, ಇದನ್ನು ವಿಶೇಷ ಹೆಚ್ಚಿನ ಸಾಮರ್ಥ್ಯದ ಕಾಂತೀಯ ರಾಡ್‌ಗಳ ತಯಾರಿಕೆಯಲ್ಲಿ ಬಳಸಲಾಗುತ್ತದೆ. ವೈದ್ಯಕೀಯ ಸಾಧನಗಳಲ್ಲಿ ಬಳಸುವ ಲೇಸರ್‌ಗಳ ತಯಾರಿಕೆಯಲ್ಲಿಯೂ ಇದು ವಿಶೇಷ ಬಳಕೆಯನ್ನು ಹೊಂದಿದೆ. ಈ ಲೇಸರ್‌ಗಳು 2 ಮೈಕ್ರೋಮೀಟರ್‌ಗಳ (2 x 10 −6 ಮೀಟರ್) ತರಂಗಾಂತರದೊಂದಿಗೆ ಬೆಳಕಿನ ಅಲೆಗಳನ್ನು ಹೊರಸೂಸುತ್ತವೆ. ದೇಹದ ಅಂಗಾಂಶಗಳಲ್ಲಿನ ನೀರು ಈ ಅಲೆಗಳನ್ನು ಪರಿಣಾಮಕಾರಿಯಾಗಿ ಹೀರಿಕೊಳ್ಳುತ್ತದೆ. ಆದ್ದರಿಂದ, ಈ ರೀತಿಯ ಲೇಸರ್‌ನೊಂದಿಗೆ ಕತ್ತರಿಸುವಾಗ, ಕಡಿತವು ನಯವಾಗಿರುತ್ತದೆ ಮತ್ತು ಕಣ್ಣೀರು ಇಲ್ಲದೆ ಇರುತ್ತದೆ. ಇದಲ್ಲದೆ, ಶಸ್ತ್ರಚಿಕಿತ್ಸೆಯ ಸಮಯದಲ್ಲಿ ಕತ್ತರಿಸಲ್ಪಟ್ಟ ರಕ್ತನಾಳಗಳು ತಮ್ಮದೇ ಆದ ಮೇಲೆ ಮುಚ್ಚಿಕೊಳ್ಳುತ್ತವೆ (ಸ್ವಯಂ-ಕಾಟರೈಸಿಂಗ್), ಆದ್ದರಿಂದ ಯಾವುದೇ ರಕ್ತಸ್ರಾವವಾಗುವುದಿಲ್ಲ.

ಬೋರಾನ್ ನಂತೆ, ಹೋಲ್ಮಿಯಮ್ ಒಂದು ಪರಿಣಾಮಕಾರಿ ನ್ಯೂಟ್ರಾನ್ ಹೀರಿಕೊಳ್ಳುವ ವಸ್ತುವಾಗಿದೆ, ಆದ್ದರಿಂದ ಇದನ್ನು ಪರಮಾಣು ವಿದಳನದಲ್ಲಿ ಮಾಡರೇಟರ್ ಆಗಿ ಬಳಸಲಾಗುತ್ತದೆ.

ವರ್ಗ:ಮೂಲಧಾತುಗಳು
ವರ್ಗ:ಲೋಹಗಳು
ನೆಪ್ಚೂನಿಯಮ್

ನೆಪ್ಚೂನಿಯಮ್ ಒಂದು ವಿಕಿರಣಶೀಲಲೋಹ ಮೂಲಧಾತು.ಇದನ್ನು ೧೯೪೦ರಲ್ಲಿ ಅಮೆರಿಕದ ಎಡ್ವಿನ್ ಎಮ್.ಮೆಕ್‌ಮಿಲನ್ ಮತ್ತು ಪಿ.ಎಚ್.ಅಬೇಲ್ಸನ್ ಎಂಬ ವಿಜ್ಞಾನಿಗಳು ಕಂಡುಹಿಡಿದರು.ಇದರ ೧೯ ಸಮಸ್ಥಾನಿಗಳನ್ನು ಗುರುತಿಸಲಾಗಿದ್ದು, ಅತ್ಯಂತ ಸ್ಥಿರ ಸಮಸ್ಥಾನಿ ೨೪ ಲಕ್ಷ ವರ್ಷಗಳ ಅರ್ಧಾಯುಷ್ಯಹೊಂದಿದೆ.ಇದನ್ನು ಪರಮಾಣು ಶಸ್ತಾಸ್ತ್ರಗಳ ತಯಾರಿಕೆಯಲ್ಲಿ ಬಳಸುತ್ತಾರೆ.

ವರ್ಗ:ಮೂಲಧಾತುಗಳು
ವರ್ಗ:ವಿಕಿರಣಶೀಲ ಮೂಲಧಾತುಗಳು
ವರ್ಗ:ಲೋಹಗಳು
ರುಬಿಡಿಯಮ್

**ರುಬಿಡಿಯಮ್** ಒಂದು ಕ್ಷಾರ ಲೋಹ ಮೂಲಧಾತು. ಮೃದುವಾಗಿ, ಬಿಳಿಯಾಗಿ ಹೊಳೆಯುವ ಈ ಲೋಹ ಬಹಳ ಸುಲಭವಾಗಿ ರಾಸಯನಿಕ ಪ್ರಕ್ರಿಯೆಗಳಿಗೆ ಒಳಗಾಗುತ್ತದೆ. ಈ ಧಾತು ಬೋಸ್-ಐನ್‍ಸ್ಟೈನ್ ದ್ರವದ ತಯಾರಿಕೆ, ಅಣು ಗಡಿಯಾರಗಳಲ್ಲಿ ಮತ್ತು ಕೆಲವು ಆಧುನಿಕ ಉಪಕರಣಗಳ ತಯಾರಿಕೆಯಲ್ಲಿ ಬಳಸಲಾಗುತ್ತದೆ. 

ಇದನ್ನು ೧೮೬೧ರಲ್ಲಿ ರಾಬರ್ಟ್ ಬನ್ಸನ್ ಮತ್ತು ಗುಸ್ತಾವ್ ಕಿರ್ಕಾಫ್ ಕಂಡುಹಿಡಿದರು.

ವರ್ಗ:ಕ್ಷಾರ ಲೋಹಗಳು
ವರ್ಗ:ಲೋಹಗಳು
ವರ್ಗ:ಮೂಲಧಾತುಗಳು
ಮೆಂಡೆಲೀವಿಯಮ್

**ಮೆಂಡೆಲೀವಿಯಮ್** ಒಂದು ವಿಕಿರಣಶೀಲ ಮೂಲಧಾತು. ಇದು ಆವರ್ತಕೋಷ್ಟಕದ ಆಕ್ಟಿನಿಯಮ್ ಶ್ರೇಣಿಯ ಧಾತುಗಳ ಪೈಕಿ ಹನ್ನೆರಡನೆಯದು. ರಾಸಾಯನಿಕ ಪ್ರತೀಕ Md. ಪರಮಾಣು ಸಂಖ್ಯೆ 101, ಈ ಧಾತು ನಿಸರ್ಗದಲ್ಲಿ ಅಲಭ್ಯ; ಸಂಶ್ಲೇಷಣೆಯಿಂದ ಮಾತ್ರ ಪಡೆಯುವುದು ಸಾಧ್ಯ.

ಮೆಂಡಲೀವಿಯಮ್ಮಿನ ಜ್ಞಾತ ಐಸೊಟೋಪುಗಳು ಐದು. ಇವುಗಳ ಪರಮಾಣು ಸಂಖ್ಯೆ ಅನುಕ್ರಮವಾಗಿ 252, 253, 254, 255 ಮತ್ತು 256. ಇವುಗಳ ಅರ್ಧಾಯು 8 ಮಿನಿಟುಗಳಿಂದ ಸುಮಾರು 54 ದಿವಸಗಳು. ಇವೆಲ್ಲವನ್ನೂ ಅಧಿಕಸಮೃದ್ಧಿ ಐಸೊಟೋಪುಗಳ ಮೇಲೆ ಆವಿಷ್ಟಕಣಗಳನ್ನು ತಾಡಿಸುವುದರಿಂದ ಉತ್ಪಾದಿಸಬಹುದು. ಉದಾಹರಣೆಗೆ

255Es  +  4He → 258Md + n

ಎ. ಗಿಯೋರ್ಸೊ. ಬಿ.ಜಿ. ಹಾರ್ವೇ, ಜಿ.ಆರ್. ಚಾಪಿನ್, ಎಸ್. ಜಿ. ತಾಮ್‌ಸನ್ ಮತ್ತು ಜಿ.ಟಿ. ಸೀಬರ್ಗ್ ಎಂಬ ವಿಜ್ಞಾನಿಗಳು ಅಭಿಜಾತ ಪ್ರಯೋಗಗಳ ಒಂದು ಶ್ರೇಣಿಯನ್ನು ನಡೆಸಿದ್ದರು (1955). ಇದನ್ನು ೧೯೫೮ರಲ್ಲಿ ಅಮೆರಿಕದ ವಿಜ್ಞಾನಿಗಳು ಕಂಡುಹಿಡಿದರು.

## ಪ್ರಯೋಗದಿಂದ ಮೆಂಡಲೀವಿಯಮ್‍ನ ಆವಿಷ್ಕಾರ
ಇದರಿಂದ ಮೆಂಡಲೀವಿಯಮ್ಮಿನ ಆಚೆಗೆ ಇರುವ ಎಲ್ಲ ಜ್ಞಾತಧಾತುಗಳ ಆವಿಷ್ಕಾರಕ್ಕೆ ಆಧಾರ ಒದಗಿಬಂದಂತೆ ಆಯಿತು. ಪ್ರತಿಯೊಂದು ಪ್ರಯೋಗದಲ್ಲೂ ಪ್ರತಿಕ್ಷೇಪಕ್ರಿಯಾತಂತ್ರದ (ರಿಕಾಯಿಲ್ ಟೆಕ್ನಿಕ್) ಅನ್ವಯದಿಂದ ಮೆಂಡಲೀವಿಯಮ್ಮಿನ ಕೆಲವೊಂದು ಪರಿಮಾಣಗಳನ್ನು ಸಂಗ್ರಹಿಸಿ ಗುರುತಿಸಲಾಯಿತು. ಮುಂದೆ ಅವರು ಸೈಕ್ಲೊಟ್ರಾನ್ ವೇಗೋತ್ಕರ್ಷಕ ಯಂತ್ರದಿಂದ ವೇಗೋತ್ಕರ್ಷಕಗೊಂಡ ಹೀಲಿಯಮ್ ಅಯಾನುಗಳಿಂದ ಅಲ್ಪಗಾತ್ರದ ಐನ್‌ಸ್ಟೈನಿಯಮವನ್ನು (253) ತಾಡಿಸಿದರು. ಐನ್‌ಸ್ಟೈನಿಯಮ್ ಮತ್ತು ಹೀಲಿಯಮ್ ನ್ಯೂಕ್ಲಿಯಸ್ಸುಗಳು ಒಗ್ಗೂಡಿ 255 ಆಗಿದ್ದುದನ್ನು ಲೆಕ್ಕಾಚಾರಗಳಿಂದ ನಿರ್ಧರಿಸಿದರು. ಈ ಪ್ರಯೋಗಗಳಿಂದ 101ನೆಯ ಧಾತುವಿನ ಆವಿಷ್ಕಾರವಾಗಿ ಆವರ್ತಕೋಷ್ಟಕದ ಜನಕ ಎಂದು ಖ್ಯಾತಿಗಳಿಸಿದ್ದ ರಷ್ಯದ ರಸಾಯನವಿಜ್ಞಾನಿ ಡ್ಮಿಟ್ರಿ ಐವನೋವಿಚ್ ಮೆಂಡಲೀವನ (1834-1907) ಗೌರವಾರ್ಥ ಈ ಧಾತುವಿಗೆ ಮೆಂಡಲೀವಿಯಮ್ ಎಂದು ನಾಮಕರಣವಾಯಿತು.

ಪ್ರಯೋಗಗಳಿಂದ ಲಭ್ಯವಾಗುವ ಮೆಂಡಲೀವಿಯಮ್ಮಿನ ಪರಿಮಾಣ ಬಲು ಅಲ್ಪ. ಏಕೆಂದರೆ ತಾಡನಗಳು ಮೆಂಡಲೀವಿಯಮ್ಮಿನ ಐಸೊಟೋಪುಗಳನ್ನು ಉತ್ಪಾದಿಸುವುದರ ಬದಲಿಗೆ ವಿದಳನೋತ್ಪನ್ನಗಳನ್ನು ಉಂಟುಮಾಡುತ್ತದೆ. ಹೀಗಾಗಿ ರಾಸಾಯನಿಕ ಅಧ್ಯಯನ ಮತ್ತು ನ್ಯೂಕ್ಲಿಯರ್ ಗುಣಲಕ್ಷಣಗಳ ಪರೀಕ್ಷೆಗಾಗಿ ಉತ್ಪಾದನೆಯಾಗುವ ಮೆಂಡಲೀವಿಯಮ್ಮಿನ ಮೊತ್ತ ಸುಮಾರು 19 ದಶಲಕ್ಷ ಪರಮಾಣುಗಳಿಗಿಂತಲೂ ಕಡಿಮೆ.

## ಗುಣಗಳು
ಮೆಂಡಲೀವಿಯಮ್ಮಿನ ರಾಸಾಯನಿಕ ಗುಣಗಳ ಅಧ್ಯಯನ ಅನುರೇಖಣಮಾನಕಕ್ಕೆ (ಟ್ರೇಸರ್ ಸ್ಕೇಲ್) ಸೀಮಿತವಾಗಿದೆ. ಅಯಾನ್-ವಿನಿಮಯ ಕ್ರೊಮಟಾಗ್ರಫಿಯಲ್ಲಿಯ ಇದರ ವರ್ತನೆಯಾದರೂ ಆಕ್ಟಿನೈಡ್ ಶ್ರೇಣಿಯ ಧಾತುಗಳ 3+ ಉತ್ಕರ್ಷಣಸ್ಥಿತಿಯಲ್ಲಿ ಮೂಲಭೂತವಾಗಿ ಇದು ಇರುವುದನ್ನು ತೋರಿಸುತ್ತದೆ. ಹೀಗಿದ್ದರೂ ಇದಕ್ಕೆ 2+ ಉತ್ಕರ್ಷಣಸ್ಥಿತಿ ಉಂಟು. ಇದರ ಉತ್ಕರ್ಷಣ ವಿಭವ 6.2 ವೋಲ್ಟ್. 3+ ಸ್ಥಿತಿಯಲ್ಲಿ ಇದು ಆಕ್ಟಿನೈಡ್ ಧಾತುಗಳ ಪ್ರರೂಪಿ ತ್ರೈಧನಾತ್ಮಕ (ಟಿಪಿಕಲ್ ಟ್ರೈಪಾಸಿಟಿವ್) ವರ್ತನೆಯನ್ನು ಪ್ರದರ್ಶಿಸುತ್ತದೆ. ಕೇಟಯಾನ್ ವಿನಿಮಯರಾಳದಿಂದ, ಇತರ ಆಕ್ಟಿನೈಡುಗಳಿಗಿಂತ ಭಿನ್ನವಾಗಿರುವುದರಲ್ಲಿ ಇದು ಪ್ರತಿಶೋಷಣಗೊಳ್ಳುತ್ತದೆ (ಡಿಸಾರ್ಬ್ಡ್). ಇತರ ಆಕ್ಟಿನೈಡ್ ಧಾತುಗಳ ಸಾನ್ನಿಧ್ಯದಲ್ಲಿ ಮೆಂಡಲೀವಿಯಮ್ಮನ್ನು ಪ್ರತ್ಯೇಕವಾಗಿ ಗುರುತಿಸಿ ಬೇರ್ಪಡಿಸುವ ಕೆಲಸಕ್ಕೆ ಈ ಪ್ರತಿಶೋಷಣೆ ಮೂಲಭೂತ ಆಧಾರ ಒದಗಿಸುತ್ತದೆ.

## ಹೆಚ್ಚಿನ ಓದಿಗೆ
* Hoffman, D.C., Ghiorso, A., Seaborg, G. T. The transuranium people: the inside story, (2000), 201–229
* Morss, L. R., Edelstein, N. M., Fuger, J., The chemistry of the actinide and transactinide element, 3, (2006), 1630–1636
* *A Guide to the Elements – Revised Edition*, Albert Stwertka, (Oxford University Press; 1998) 

## ಹೊರಗಿನ ಕೊಂಡಿಗಳು
*Los Alamos National Laboratory – Mendelevium
*It's Elemental – Mendelevium 
* Mendelevium at *The Periodic Table of Videos* (University of Nottingham)
*Environmental Chemistry – Md info

ವರ್ಗ:ಮೂಲಧಾತುಗಳು
ವರ್ಗ:ವಿಕಿರಣಶೀಲ ಮೂಲಧಾತುಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಜಾರ್ಜ್ ಬುಷ್

**ಜಾರ್ಜ್ ಬುಷ್** ಈ ಕೆಳಗಿನವರನ್ನು ಸೂಚಿಸಬಹುದು:
* ಜಾರ್ಜ್ ಡಬ್ಲ್ಯು. ಬುಷ್ - ಅಮೇರಿಕ ಸಂಯುಕ್ತ ಸಂಸ್ಥಾನದ ೪೩ನೇ ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಷ್ಟ್ರಪತಿ.
* ಜಾರ್ಜ್ ಎಚ್. ಡಬ್ಲ್ಯು. ಬುಷ್ - ಅಮೇರಿಕ ಸಂಯುಕ್ತ ಸಂಸ್ಥಾನದ ೪೧ನೇ ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಷ್ಟ್ರಪತಿ. ಇವರು ಜಾರ್ಜ್ ಡಬ್ಲ್ಯು. ಬುಷ್ ಅವರ ತಂದೆ.
ಸ್ಟ್ರಾನ್ಶಿಯಮ್

thumb

**ಸ್ಟ್ರಾನ್ಶಿಯಮ್** ಒಂದು ಲೋಹ ಮೂಲಧಾತು. ಸ್ಟ್ರಾಂಷಿಯಂ ಚಿಹ್ನೆ **Sr** ಮತ್ತು ಪರಮಾಣು ಸಂಖ್ಯೆ ೩೮. ಇದು ಒಂದು ಕ್ಷಾರ ಭಸ್ಮ ಲೋಹ. ಇದೊಂದು ಮೃದುವಾದ ಬಿಳಿ ಬಣ್ಣದ ಲೋಹ. ಇದನ್ನು ಗಾಳಿಗೆ ಒಡ್ಡಿದಾಗ ಲೋಹವು ಹಳದಿ ಬಣ್ಣಕ್ಕೆ ತಿರುಗುತ್ತದೆ. ಇದು ರಾಸಾಯನಿಕವಾಗಿ ಬಹಳ ಕ್ರಿಯಾತ್ಮಕ. ಇದನ್ನು ಅಲ್ಯೂಮಿನಿಯಮ್‍ನೊಂದಿಗೆ ಮಿಶ್ರಲೋಹದ ತಯಾರಿಕೆಯಲ್ಲಿ ಉಪಯೋಗಿಸಲಾಗುತ್ತದೆ. ಅಲ್ಲದೆ ದೂರದರ್ಶನ ಪೆಟ್ಟಿಗೆಯ ಗಾಜಿನ ತಯಾರಿಕೆಯಲ್ಲೂ ಇದರ ಉಪಯೋಗವಿದೆ. ಅನೇಕ ಅರ್ಬುದ ರೋಗಗಳ ಚಿಕಿತ್ಸೆಯಲ್ಲಿ ಇದರ ವಿಕಿರಣಶಾಲಿ ಸಮಸ್ಥಾನಿಗಳನ್ನು ಉಪಯೋಗಿಸಲಾಗುತ್ತದೆ. 

ಇದನ್ನು ೧೭೯೮ರಲ್ಲಿ ಥಾಮಸ್ ಚಾರ್ಲ್ಸ್ ಹೋಪ್ ಒಂದು ಮೂಲಧಾತುವೆಂದು ಗುರುತಿಸಿದ. ಸ್ಕಾಟ್ಲೆಂಡ್‍ನಲ್ಲಿ ಸ್ಟ್ರಾನ್ಶಿಯನ್ ಎಂಬ ಊರಿನ ಬಳಿ ಸಿಗುವ ಖನಿಜದಲ್ಲಿ ಇದು ಇರುವುದರಿಂದ ಇದಕ್ಕೆ ಈ ಹೆಸರು ಬಂದಿತು. ಸ್ಟ್ರಾಂಷಿಯಂನ ನೆರೆಯಿರುವ, ಕ್ಯಾಲ್ಸಿಯಂ ಮತ್ತು ಬೇರಿಯಂನ ಭೌತಿಕ ಮತ್ತು ರಾಸಾಯನಿಕ ಗುಣಲಕ್ಷಣಗಳನ್ನು ಈ ಲೋಹವು ಹೊಂದಿದೆ. ಇದು ನೈಸರ್ಗಿಕವಾಗಿ ಖನಿಜಗಳ ಸೆಲೆಸ್ಟಿಯನ್, ಸ್ಟ್ರೋನ್ಟ್ರಿಯನಿಟ್ (strontianite) ಮತ್ತು ಪುಟ್ನಿಸೈಟ್ (putnisite) ಸಂಭವಿಸುತ್ತವೆ ಹಾಗೂ ಹೆಚ್ಚಾಗಿ ಈ ಮೊದಲ ಎರಡರಿಂದ ತೆಗೆಯಲಾಗುತ್ತದೆ.

ವರ್ಗ:ಕ್ಷಾರ ಭಸ್ಮ ಲೋಹಗಳು
ವರ್ಗ:ಲೋಹಗಳು
ವರ್ಗ:ಮೂಲಧಾತುಗಳು
ನಿಯೊಡೈಮಿಯಮ್

ನಿಯೋಡೈಮಿಯಮ್ ವಿರಳ ಭಸ್ಮ ಗುಂಪಿಗೆ ಸೇರಿದ ಲೋಹ.ಇದು ಈ ಗುಂಪಿನ ಲೋಹಗಳಲ್ಲೇ ಅತ್ಯಂತ ಹೆಚ್ಚಿನ ಪ್ರಮಾಣದಲ್ಲಿ ದೊರೆಯುತ್ತದೆ.ಇದನ್ನು ಆಸ್ಟ್ರಿಯದೇಶದ ವಿಜ್ಞಾನಿ ೧೮೮೫ ರಲ್ಲಿ ಕಂಡುಹಿಡಿದರು.ಇದನ್ನು ಶಾಶ್ವತ ಅಯಸ್ಕಾಂತಗಳನ್ನು ತಯಾರಿಸಲು,ಗಾಜಿನ ಕೈಗಾರಿಕೆಗಳಲ್ಲಿ, ಸಿರಾಮಿಕ್ ಉದ್ಯಮದಲ್ಲಿ ಬಳಸುತ್ತಾರೆ.
**ನಿಯೋಡೈಮಿಯಮ್** ಪರಮಾಣು ಸಂಖ್ಯೆ 60 ಹೊಂದಿರುವ ಒಂದು ಅಂಶವಾಗಿದೆ. ಆವರ್ತಕ ಕೋಷ್ಟಕದಲ್ಲಿ ಇದರ ಚಿಹ್ನೆ **Nd** .
## ಇತಿಹಾಸ 
ನಿಯೋಡೈಮಿಯಮ್ ಅನ್ನು 1885 ರಲ್ಲಿ ವಿಯೆನ್ನಾದಲ್ಲಿ ಆಸ್ಟ್ರಿಯನ್ ರಸಾಯನಶಾಸ್ತ್ರಜ್ಞ ಕಾರ್ಲ್ ಔರ್ ವಾನ್ ವೆಲ್ಸ್‌ಬಾಚ್ ಕಂಡುಹಿಡಿದರು. ಅವರು ಡಿಡೈಮಿಯಮ್ ಎಂಬ ರಾಸಾಯನಿಕ ಅಂಶದಿಂದ ನಿಯೋಡೈಮಿಯಮ್ ಮತ್ತು ಪ್ರಸೋಡೈಮಿಯಮ್ ಎಂಬ ಹೊಸ ಮೂಲಧಾತುಗಳನ್ನು ಪ್ರತ್ಯೇಕಿಸಿದರು .ಆದರೂ 1925 ರವರೆಗೆ ಲೋಹವನ್ನು ಮೊದಲು ಶುದ್ಧ ರೂಪದಲ್ಲಿ ಪ್ರತ್ಯೇಕಿಸಲಾಯಿತು.

ನಿಯೋಡೈಮಿಯಮ್ ಎಂಬ ಹೆಸರು ಗ್ರೀಕ್ ಪದಗಳಾದ *ನಿಯೋಸ್* , ಅಂದರೆ ಹೊಸದು ಮತ್ತು *ಡಿಡಿಮೋಸ್,* ಅಂದರೆ ಅವಳಿ ಎಂಬರ್ಥದಿಂದ ಬಂದಿದೆ.
## ಗಮನಾರ್ಹ ಗುಣಲಕ್ಷಣಗಳು 
ಅಪರೂಪದ ಭೂಮಿಯ ಲೋಹ ನಿಯೋಡೈಮಿಯಮ್ ಮಿಶ್‌ಮಾಶ್ ಲೋಹಗಳಲ್ಲಿ ಸುಮಾರು 18% ರಷ್ಟು ಕಂಡುಬರುತ್ತದೆ. ಈ ಲೋಹವು ಪ್ರಕಾಶಮಾನವಾದ ಬೆಳ್ಳಿಯ ಹೊಳಪನ್ನು ಹೊಂದಿರುತ್ತದೆ. ಆದರೂ, ಇದು ಅಪರೂಪದ ಭೂಮಿಯ ಲೋಹಗಳಲ್ಲಿ ಅತ್ಯಂತ ಪ್ರತಿಕ್ರಿಯಾತ್ಮಕವಾಗಿರುವುದರಿಂದ, ಇದು ಗಾಳಿಯಲ್ಲಿ ಬೇಗನೆ ತುಕ್ಕು ಹಿಡಿಯುತ್ತದೆ. ಇದು ನಿಯೋಡೈಮಿಯಂ ಸುತ್ತಲೂ ಬಾಷ್ಪಶೀಲ ಆಕ್ಸೈಡ್ ಪದರವನ್ನು ಉಂಟುಮಾಡುತ್ತದೆ, ಇದು ಉದ್ರೇಕಗೊಂಡಾಗ ಮತ್ತಷ್ಟು ಆಕ್ಸಿಡೀಕರಣಗೊಳ್ಳುತ್ತದೆ. ಇದು ಅಪರೂಪದ ಭೂಮಿಯ ಲೋಹವಾಗಿದ್ದರೂ, ನಿಯೋಡೈಮಿಯಮ್ ಅಪರೂಪವಲ್ಲ. ಇದು ಭೂಮಿಯ ಹೊರಪದರದಲ್ಲಿ 38 ppm ಸಾಂದ್ರತೆಯಲ್ಲಿ ಕಂಡುಬರುತ್ತದೆ.
## ಉಪಯೋಗಗಳು 
* ಇಂದು ಪತ್ತೆಯಾದ ಅತ್ಯಂತ ಶಕ್ತಿಶಾಲಿ ಶಾಶ್ವತ ಮ್ಯಾಗ್ನೆಟ್ ನಿಯೋಡೈಮಿಯಮ್ ಮ್ಯಾಗ್ನೆಟ್ -Nd 2 Fe 14 B. ಈ ಮ್ಯಾಗ್ನೆಟ್ ಅನ್ನು ಉತ್ತಮ ಗುಣಮಟ್ಟದ ಮೈಕ್ರೊಫೋನ್‌ಗಳು , ಧ್ವನಿವರ್ಧಕಗಳು , ಹೆಡ್‌ಫೋನ್‌ಗಳು ಮತ್ತು ಗಿಟಾರ್‌ಗಳಲ್ಲಿ ಬಳಸಲಾಗುತ್ತದೆ .
* ಡಿಡಿಮಿಯಮ್ ಸ್ಫಟಿಕದ ಒಂದು ಅಂಶ ,
* ನಿಯೋಡೈಮಿಯಮ್ ಬಳಸುವ ಪ್ರಕಾಶಮಾನ ದೀಪಗಳು ಸೂರ್ಯನ ಬೆಳಕನ್ನು ಹೋಲುವ ಬಿಳಿ ಬೆಳಕನ್ನು ಹೊರಸೂಸುತ್ತವೆ.
* ಗಾಜಿಗೆ ವಿವಿಧ ಬಣ್ಣಗಳನ್ನು ನೀಡಲು ಬಳಸಲಾಗುತ್ತದೆ.
* ನಿಯೋಡೈಮಿಯಮ್ ಲವಣಗಳನ್ನು ದಂತಕವಚಕ್ಕೆ ಬಣ್ಣ ಬಳಿಯಲು ಬಳಸಲಾಗುತ್ತದೆ.
* ಸಮರಿಯಮ್-ನಿಯೋಡೈಮಿಯಮ್ ಡೇಟಿಂಗ್ ಎನ್ನುವುದು ಬಂಡೆಗಳು ಮತ್ತು ಉಲ್ಕಾಶಿಲೆಗಳ ವಯಸ್ಸಿನ ನಡುವಿನ ಸಂಬಂಧವನ್ನು ನಿರ್ಧರಿಸಲು ಸಹಾಯಕವಾಗುವ ಒಂದು ವಿಧಾನವಾಗಿದೆ .

## ಸಂಯುಕ್ತಗಳು 
ನಿಯೋಡೈಮಿಯಂನ ಮುಖ್ಯ ಸಂಯುಕ್ತಗಳು

* ಹ್ಯಾಲೈಡ್ಸ್: NdF 3 , NdCl 3 , NdBr 3 , NdI 3
* ಆಕ್ಸೈಡ್‌ಗಳು: Nd 2 O 3
* ಸಲ್ಫೈಡ್‌ಗಳು: NdS , Nd 2 S 3
* ನೈಟ್ರೈಡ್‌ಗಳು: NdN
## ಛಾಯಾಂಕಣ

File:Neodymium tl1.jpg|Neodymium compounds in fluorescent tube light—from left to right, the sulfate, nitrate, and chloride
File:Neodymium fluorescent1.jpg|Neodymium compounds in compact fluorescent lamp light
File:Neodymium daylight1.jpg|Neodymium compounds in normal daylight

## ಬಾಹ್ಯ ಸಂಪರ್ಕಗಳು
ವರ್ಗ:ಮೂಲಧಾತುಗಳು
ವರ್ಗ:ಲೋಹಗಳು
ನೊಬೆಲಿಯಮ್

ನೊಬೆಲಿಯಮ್ ಒಂದು ಕೃತಕವಾಗಿ ಸೃಷ್ಟಿಸಲ್ಪಟ್ಟ ವಿಕಿರಣಶೀಲಮೂಲಧಾತು. ಇದರ ೧೭ ಸಮಸ್ಥಾನಿಗಳನ್ನು ಗುರುತಿಸಲಾಗಿದ್ದು,ಅತ್ಯಂತ ಸ್ಥಿರ ಸಮಸ್ಥಾನಿ ೫೮ ನಿಮಿಷಗಳ ಅರ್ಧಾಯುಷ್ಯವನ್ನು ಹೊಂದಿದೆ.ಇದು ಅತ್ಯಂತ ತೀಕ್ಷ್ಣವಾದ ವಿಕಿರಣಶೀಲ ವಸ್ತುವಾಗಿದ್ದು, ಇದನ್ನು ಹೆಚ್ಚಿನ ಪ್ರಮಾಣದಲ್ಲಿ ಉತ್ಪಾದಿಸಲು ಸಾದ್ಯವಾಗದೆ ಇರುವುದರಿಂದ ಹೆಚ್ಚಿನ ಸಂಶೋಧನೆ ಸಾದ್ಯವಾಗಿಲ್ಲ.ಇದನ್ನು ನೊಬೆಲ್ ಪ್ರಶಸ್ತಿಯ ಸ್ಥಾಪಕ ಆಲ್‌ಫ್ರೆಡ್ ನೊಬೆಲ್ ರ ಗೌರವಾರ್ಥ ನೊಬೆಲಿಯಮ್ ಎಂದು ಹೆಸರಿಸಲಾಗಿದೆ.

ವರ್ಗ:ಮೂಲಧಾತುಗಳು
ವರ್ಗ:ವಿಕಿರಣಶೀಲ ಮೂಲಧಾತುಗಳು
ಮೀಟ್ನೇರಿಯಮ್

**ಮೀಟ್ನೇರಿಯಮ್** ಒಂದು ವಿಕಿರಣಶೀಲ ಮೂಲಧಾತು.ಇದನ್ನು ಬಿಸ್ಮತ್ ನ ಪರಮಾಣುವನ್ನು ಕಬ್ಬಿಣದ ಪರಮಾಣುವಿನಿಂದ ತಾಡಿಸಿ ಪಡೆಯಲಾಯಿತು.ಇದರ ಅತ್ಯಂತ ಸ್ಥಿರ ಸಮಸ್ಥಾನಿ ಕೇವಲ ೧.೧ಸೆಕೆಂಡ್ ಗಳ ಅರ್ಧಾಯುಷ್ಯವನ್ನು ಹೊಂದಿದೆ. ಇದರ ಉಪಯೋಗದ ಬಗ್ಗೆ ಹೆಚ್ಚಿನ ಮಾಹಿತಿ ಇಲ್ಲ.
**ಮೈಟ್ನೇರಿಯಮ್** ಪರಮಾಣು ಸಂಖ್ಯೆ 109 ಹೊಂದಿರುವ ಒಂದು ಮೂಲಧಾತುವಾಗಿದೆ . ಆವರ್ತಕ ಕೋಷ್ಟಕದಲ್ಲಿ ಇದರ ಚಿಹ್ನೆ ಮೌಂಟ್ .
ಇದು ಸಂಶ್ಲೇಷಿತ ಅಂಶವಾಗಿದೆ . ಇದರ ಅತ್ಯಂತ ಸ್ಥಿರವಾದ ಐಸೊಟೋಪ್, Mt-278, ಅರ್ಧ ಗಂಟೆಯ ಅರ್ಧ-ಜೀವಿತಾವಧಿಯನ್ನು ಹೊಂದಿದೆ . ಇದು ಬೆಳ್ಳಿಯ ಬಿಳಿ ಅಥವಾ ಲೋಹೀಯ ಬೂದು ಬಣ್ಣವನ್ನು ಹೊಂದಿದ್ದು, ಘನವಸ್ತು ಎಂದು ನಂಬಲಾಗಿದೆ.

## ಸಂಶೋಧನೆ 
ಹ್ಯಾಸಿಯಮ್ ಅನ್ನು ಮೊದಲು ಆಗಸ್ಟ್ 29, 1983 ರಂದು ಜರ್ಮನಿಯ ಡಾರ್ಮ್‌ಸ್ಟಾಡ್‌ನಲ್ಲಿರುವ ಇನ್‌ಸ್ಟಿಟ್ಯೂಟ್ ಫಾರ್ ಹೆವಿ ಅಯಾನ್ ರಿಸರ್ಚ್‌ನಲ್ಲಿ ಪೀಟರ್ ಆಂಬಸ್ಟರ್ ಮತ್ತು ಗಾಟ್‌ಫ್ರೈಡ್ ಮುಸೆನ್‌ಬರ್ಗ್ ನೇತೃತ್ವದ ಸಂಶೋಧಕರ ತಂಡವು ಕೃತಕವಾಗಿ ಸಂಶ್ಲೇಷಿಸಿತು.  ಅವರು ಬಿಸ್ಮತ್ -209 ಅನ್ನು ಕಬ್ಬಿಣ -58 ನ್ಯೂಕ್ಲಿಯಸ್‌ನೊಂದಿಗೆ ಸ್ಫೋಟಿಸಿದರು. ಉತ್ಪನ್ನವು ಐಸೊಟೋಪ್ ಮೀಟ್ನೇರಿಯಮ್ -266 ರ ಪರಮಾಣುವಾಗಿತ್ತು.

: \, ^{209}_{83}\mathrm{Bi} + \, ^{58}_{26}\mathrm{Fe} \, \to\ \, ^{266}_{109}\mathrm{Mt} + \, ^{1}_{0}\mathrm{n}

## ನಾಮಕರಣ 
ಮೂಲದಲ್ಲಿ 109ನೇ ಅಂಶವನ್ನು ಇರಿಡಿಯಮ್ ಎಂದು ಮಾತ್ರ ಕರೆಯಲಾಗುತ್ತಿತ್ತು. ಆಸ್ಟ್ರಿಯನ್ ಭೌತಶಾಸ್ತ್ರಜ್ಞ ಮತ್ತು ಗಣಿತಜ್ಞೆ ಲಿಸ್ ಮೈಟ್ನರ್ ಅವರ ಗೌರವಾರ್ಥವಾಗಿ ಮೈಟ್ನೇರಿಯಮ್ (Mt) ಎಂಬ ಹೆಸರನ್ನು ಪ್ರಸ್ತಾಪಿಸಲಾಯಿತು . 101 ರಿಂದ 109 ರವರೆಗಿನ ಮೂಲಧಾತುಗಳ ಹೆಸರಿಸುವ ವಿವಾದದ ಸಮಯದಲ್ಲಿ, IUPAC ತಾತ್ಕಾಲಿಕವಾಗಿ 109 ನೇ ಮೂಲಧಾತುಗೆ ಉನ್ನಿಲೆನಿಯಮ್ ಎಂಬ ಹೆಸರನ್ನು ನಿಗದಿಪಡಿಸಿತು.  1997 ರ ಹೊತ್ತಿಗೆ, ಸಮಸ್ಯೆಗಳನ್ನು ಪರಿಹರಿಸಲಾಯಿತು ಮತ್ತು 109 ನೇ ಅಂಶಕ್ಕೆ ಮೈಟ್ನೇರಿಯಮ್ ಎಂಬ ಹೆಸರನ್ನು ನೀಡಲಾಯಿತು.

## ಎಲೆಕ್ಟ್ರಾನಿಕ್ ರಚನೆ 
ಮೈಟ್ನೇರಿಯಮ್ ಆವರ್ತಕ ಕೋಷ್ಟಕದಲ್ಲಿ 109 ನೇ ಮೂಲಧಾತುವಾಗಿದೆ. ಇದು ಎರಡು ರೀತಿಯ ಎಲೆಕ್ಟ್ರಾನ್ ಸಂರಚನೆಗಳನ್ನು ಹೊಂದಿದೆ :

ಬೋರ್ ಪ್ಯಾಟರ್ನ್: 2, 8, 18, 32, 32, 15, 2

ಕ್ವಾಂಟಮ್ ಮೆಕ್ಯಾನಿಕಲ್ ಮಾದರಿ: 1ಸೆ 2 2ಸೆ 2 2ಪಿ 6 3ಸೆ 2 3ಪಿ 6 4 ಸೆ 2 3 ಡಿ 10 4 ಪಿ 6 5 ಸೆ 2 4ಡಿ 10 5 ಪಿ 6 6 ಸೆ 2 4 ಎಫ್ 14 5 ಡಿ 10 6ಪಿ 6 7ಸೆ 2 5ಎಫ್ 14 6ಡಿ 7

## ಐಸೊಟೋಪ್‌ಗಳು ಮತ್ತು ಆವಿಷ್ಕಾರದ ವರ್ಷ 
## ಬಾಹ್ಯ ಸಂಪರ್ಕಗಳು
* Meitnerium  at *The Periodic Table of Videos* (University of Nottingham)

## ಉಲ್ಲೇಖಗಳು 
ವರ್ಗ:ಮೂಲಧಾತುಗಳು
ವರ್ಗ:ವಿಕಿರಣಶೀಲ ಮೂಲಧಾತುಗಳು
ಪ್ರೊಟಾಕ್ಟಿನಿಯಮ್

ಅದಿರುಗಳಲ್ಲಿ ದೊರೆಯುತ್ತದೆ.]]
**ಪ್ರೊಟಾಕ್ಟಿನಿಯಮ್** ಒಂದು ವಿಕಿರಣಶೀಲ ಮೂಲಧಾತು. ಆಕ್ಟಿನೈಡ್ ಗುಂಪಿಗೆ ಸೇರುವ ಈ ಲೋಹ ಸಂಶೋಧನೆಗಳನ್ನು ಬಿಟ್ಟು ಬೇರೆ ಯಾವ ಉಪಯೋಗದಲ್ಲೂ ಇಲ್ಲ. ಇದನ್ನು ೧೯೧೩ರಲ್ಲಿ ಕಾಸಿಮಿರ್ ಫಜಾನ್ಸ್ ಮತ್ತು ಓ.ಎಚ್. ಗೊಹ್ರಿಂಗ್ ಮೊದಲು ಪರಿಶೋಧಿಸಿದರು.
## ಬಾಹ್ಯ ಸಂಪರ್ಕಗಳು
* Protactinium at *The Periodic Table of Videos* (University of Nottingham)

ವರ್ಗ:ಆಕ್ಟಿನೈಡ್‍ಗಳು
ವರ್ಗ:ವಿಕಿರಣಶೀಲ ಮೂಲಧಾತುಗಳು
ವರ್ಗ:ಮೂಲಧಾತುಗಳು
ರೇಡಾನ್

**ರೇಡಾನ್** ಒಂದು ಶ್ರೇಷ್ಠಾನಿಲ ಮೂಲಧಾತು. ಬಣ್ಣರಹಿತ, ವಾಸನೆರಹಿತವಾದ ಈ ಅನಿಲ ವಿಕಿರಣಶೀಲತೆಯನ್ನು ಹೊಂದಿದೆ. ಇದು ಅತ್ಯಂತ ಭಾರವಾದ ಅನಿಲಗಳಲ್ಲಿ ಒಂದು. ಅರ್ಬುದ ರೋಗಗಳ ಚಿಕಿತ್ಸೆಯಲ್ಲಿ ಇದನ್ನು ಬಳಸಲಾಗುತ್ತದೆ.

೧೮೯೮ರಲ್ಲಿ ಇದನ್ನು ಫ್ರೆಡೆರಿಕ್ ಅರ್ನ್ಸ್ಟ್ ಡೋರ್ನ್ ಪರಿಶೋಧಿಸಿದನು. ವಿಕಿರಣಶೀಲ ಧಾತುಗಳಲ್ಲಿ ಪತ್ತೆಯಾದ ಮೂರನೆಯದು ಇದು. ರೇಡಿಯಮ್ ಧಾತು ನಶಿತವಾದಂತೆ ಇದು ಉದ್ಭವವಾಗುವುದರಿಂದ ಇದಕ್ಕೆ ಈ ಹೆಸರು ಬಂದಿದೆ.

ವರ್ಗ:ಶ್ರೇಷ್ಠಾನಿಲಗಳು
ವರ್ಗ:ಅನಿಲಗಳು
ವರ್ಗ:ವಿಕಿರಣಶೀಲ ಮೂಲಧಾತುಗಳು
ವರ್ಗ:ಮೂಲಧಾತುಗಳು
ನಿಪ್ಪಾಣಿ

**ನಿಪ್ಪಾಣಿ** ಬೆಳಗಾವಿ ಜಿಲ್ಲೆಯ ಒಂದು ಊರು. ಇದು ತಂಬಾಕು ಬೆಳೆ ಮತ್ತು ಮಾರುಕಟ್ಟೆಗೆ ಪ್ರಸಿದ್ಧ. ಇದು ಮಹಾರಾಷ್ಟ್ರ ಗಡಿ ಸಮೀಪದ ಪ್ರದೇಶ. ನಿಪ್ಪಾಣಿ ಪಟ್ಟಣದಲ್ಲಿ ಮರಾಠಿ ಭಾಷಿಕರು ಅಧಿಕ ಸಂಖ್ಯೆಯಲ್ಲಿರುತ್ತಾರೆ. ಕನ್ನಡವು ಅಧಿಕೃತಭಾಷೆಯಾಗಿರುತ್ತದೆ.

ವರ್ಗ:ಬೆಳಗಾವಿ ಜಿಲ್ಲೆ
ವರ್ಗ:ಚಿಕ್ಕೋಡಿ ತಾಲೂಕು
ವರ್ಗ:ಕರ್ನಾಟಕದ ತಾಲೂಕುಗಳು
ಸಾಗುವಾನಿ

**ಸಾಗುವಾನಿ** ಅಥವಾ **ತೇಗ** ವರ್ಬೆನಾಸಿಯೆ ಕುಟುಂಬದ ಒಂದು ಪರ್ಣಪಾತಿ (deciduous) ವೃಕ್ಷ. ಇದು ಮುಖ್ಯವಾಗಿ ಮಾನ್ಸೂನ್ ಕಾಡುಗಳಲ್ಲಿ, ಅಂದರೆ ದಕ್ಷಿಣ ಮತ್ತು ಆಗ್ನೇಯ ಏಷ್ಯಾದ ದೇಶಗಳಲ್ಲಿ ಬೆಳೆಯುತ್ತದೆ. ದಕ್ಷಿಣ ಭಾರತದಲ್ಲಿ ವ್ಯಾಪಕವಾಗಿ ಬೆಳೆಯುತ್ತದೆ. ಕರ್ನಾಟಕದ ದಾಂಡೇಲಿ, ಯಲ್ಲಾಪುರ, ಕಾಕನಕೋಟೆ, ಹುಣಸೂರು ಮುಂತಾದ ಪ್ರದೇಶಗಳು ಸಾಗುವಾನಿ ತೋಪುಗಳಿಗೆ ಪ್ರಖ್ಯಾತ.

## ವೈಜ್ಞಾನಿಕ ವರ್ಗೀಕರಣ 
ಸಾಗುವಾನಿಯಲ್ಲಿ ಮೂರು ಮುಖ್ಯ ಪ್ರಭೇದಗಳಿವೆ.
# ಟೆಕ್ಟೋನ ಗ್ರಾಂಡಿಸ್ (Tectona grandis)
# ಟೆಕ್ಟೋನ ಹ್ಯಾಮಿಲ್ಟೋನಿಯಾನ (Tectona hamiltoniana)
# ಟೆಕ್ಟೋನ ಫಿಲಿಫಿನೆಂಸಿಸ್ (Tectona philippinensis)

## ವೈಶಿಷ್ಟ್ಯಗಳು 
ಸಾಗುವಾನಿ ಮರಗಳ ರಾಜ. ಉಳಿದ ಮರಗಳನ್ನು ಸಾಗುವಾನಿಯ ಗುಣಗಳಿಗೆ ಹೋಲಿಸುವುದು ವಾಡಿಕೆಯಾಗಿದೆ. ಇದಕ್ಕೆ ಗೆದ್ದಲು ಹಿಡಿಯುವುದಿಲ್ಲ, ಅಲಂಕಾರಿಕವಾಗಿದ್ದು ಹೊಳಪು ಬರುತ್ತದೆ.ಕೆತ್ತನೆಗೆ ಸುಲಭವಾಗಿದೆ. ಸಾಧಾರಣ ಗಡಸು.ಸುರುಟುವುದಿಲ್ಲ.

## ಉಪಯೋಗಗಳು 
ಇದರ ದಾರು (wood)ನ ಉಪಯೋಗ ಹಲವಾರು.ಮುಖ್ಯವಾಗಿ ಗೃಹ ನಿರ್ಮಾಣಕ್ಕೆ,ಪೀಠೋಪಕರಣಗಳಿಗೆ,ಹಡಗು ಕಟ್ಟಲು,ಒಳಾಂಗಣ ಅಲಂಕಾರಕ್ಕೆ,ರೈಲ್ವೇ ಕೋಚುಗಳ ನಿರ್ಮಾಣಕ್ಕೆ ಬಹುವಾಗಿ ಉಪಯೋಗವಾಗುತ್ತಿದೆ.ಇದರ ಪದರ ಹಲಗೆ (veneer)ಅತ್ಯುತ್ತಮ ಅಲಂಕಾರಿಕವಾಗಿದ್ದು ಪ್ರಪಂಚದಾದ್ಯಂತ ಬಹು ಬೇಡಿಕೆ ಇದೆ.ಇದರ ದಾರುವಿನ ಎಣ್ಣೆ,ಬೀಜದ ಎಣ್ಣೆ ಚರ್ಮರೋಗದ ಚಿಕಿತ್ಸೆಯಲ್ಲಿ ಉಪಯೋಗದಲ್ಲಿದೆ.ಇದರ ಎಲೆಯನ್ನು ಕರಾವಳಿ ಪ್ರದೇಶದಲ್ಲಿ ಹಲಸಿನ ಕಡಬು ಮಾಡಲು ಉಪಯೋಗಿಸುತ್ತಾರೆ.

## ಆಧಾರ 
# "ವನಸಿರಿ" -ಅಜ್ಜಂಪುರ ಕೃಷ್ಣಸ್ವಾಮಿ

ವರ್ಗ:ಮರಗಳು
ವರ್ಗ:ಸಸ್ಯಗಳು
ವರ್ಗ:ಕರ್ನಾಟಕದ ಸಸ್ಯಗಳು
ಬೀಟೆ

ಬೀಟೆ (Rose wood)ಅತ್ಯುತ್ತಮ ಜಾತಿಯ ಮರಗಳಲ್ಲಿ ಒಂದು.ಶ್ರೀಗಂಧವನ್ನು ಬಿಟ್ಟರೆ ಅತ್ಯಂತ ಬೆಲೆಬಾಳುವ ಮರವಾಗಿದೆ.

## ವೈಜ್ಞಾನಿಕ ವರ್ಗೀಕರಣ 
ಇದು ಫೆಬೇಸಿಯೆ(Fabaceae)ಕುಟುಂಬದಲ್ಲಿದೆ.ಡಾಲ್ಬರ್ಜಿಯ(Dalbergia)ವರ್ಗದಲ್ಲಿ ಹಲವಾರು ಪ್ರಭೇದಗಳಿದ್ದು,
ಡಾಲ್ಬರ್ಜಿಯ ಸಿಸ್ಸೂ ಮತ್ತು ಡಾಲ್ಬರ್ಜಿಯ ಲ್ಯಾಟಿಫೊಲಿಯ (Dalbergia sissoo And Dalbergia latifolia) ಎಂಬ ಎರಡು ಪ್ರಭೇದಗಳನ್ನಷ್ಟೇ ಬೀಟೆ ಎನ್ನಬಹುದು.

## ವೈಶಿಷ್ಟ್ಯಗಳು 
ಬೀಟೆ ಒಂದು ಪರ್ಣಪಾತಿ ಮರ.ಕರ್ನಾಟಕದಲ್ಲಿ ಸುಮಾರು ೧೦೦ ರಿಂದ ೨೦೦ ಸೆ.ಮೀ.ಮಳೆಯಾಗುವ ಪ್ರದೇಶದಲ್ಲಿ ಕಂಡು ಬರುತ್ತದೆ.ತೇವಾಂಶ ಹೆಚ್ಚಿರುವ ಪ್ರದೇಶಗಳಲ್ಲಿ ನಿತ್ಯಹರಿದ್ವರ್ಣ ವೃಕ್ಷವಾಗಿರುತ್ತದೆ.ಹಳದಿ ಮಿಶ್ರಿತ ಬಿಳಿಯ ಬಣ್ಣದ ಹೂ ಬಿಡುವುದು.ಇದರ ದಾರುವು ಗಡಸಾಗಿದ್ದು,ಬಲಯತವಾಗಿದೆ.ತಿರುಳು ಕರಿನೇರಳೆ ಬಣ್ಣದ್ದಾಗಿ ಕರಿಗೆರೆಗಳೊಂದಿಗೆ ಅತ್ಯಂತ ಅಂದವಾಗಿರುತ್ತದೆ. ಉತ್ತಮವಾಗಿ ಹೊಳಪಿಗೆ ಬರುತ್ತದೆ.

## ಉಪಯೋಗಗಳು 
ಔಷಧೀಯ ಉಪಯೋಗಗಳು
ಜ್ವರ - ಒಂದು ಚಮಚ ತೊಗಟೆಯ ಚೂರ್ಣವನ್ನು ಒಂದು ಲೋಟ ನೀರಿಗೆ ಮಿಶ್ರ ಮಾಡಿ ೫ ನಿಮಿಷ ಕುದಿಸಿ ಟೀ ತಯಾರಿಸಿ, ಸ್ವಲ್ಪ ಜೇನುತುಪ್ಪ ಸೇರಿಸಿ ಸೇವಿಸಬೇಕು.(ದಿನಕ್ಕೆ ೩ ಬಾರಿ) 
ಚರ್ಮರೋಗದಲ್ಲಿ ಇದರ ಸಾರಭಾಗವನ್ನು(Heartwood)ನೀರಿನಲ್ಲಿ ಅರೆದು ಲೇಪವನ್ನುಮಾಡುತ್ತಾರೆ.

ಬೀಟೆ ಬಹುಕಾಲ ಬಾಳಿಕೆ ಬರುವ ಮರ.ಇದು ಕೆತ್ತನೆ ಕೆಲಸಗಳಿಗೆ, ಫಲಕಗಳ ತಯಾರಿಕೆಗೆ,ಬಿತ್ತಿಫಲಕಗಳು ಇತ್ಯಾದಿಗಳಲ್ಲಿ ಉಪಯೋಗಿಸಲ್ಪಡುತ್ತದೆ.ಇದರ ತೆಳು ಹಾಳೆಗಳು (Veeners)ಅತ್ಯಂತ ಬೇಡಿಕೆಯ ವಸ್ತುವಾಗಿದೆ.ಇತ್ತೀಚೆಗೆ ಒಳಾಂಗಣ ಅಲಂಕಾರದಲ್ಲಿ ಹೆಚ್ಚಾಗಿ ಉಪಯೋಗದಲ್ಲಿದೆ.

## ಆಧಾರ 
೧  ವನಸಿರಿ: ಅಜ್ಜಂಪುರ ಕೃಷ್ಣಸ್ವಾಮಿ

ವರ್ಗ:ಮರಗಳು
ವರ್ಗ:ಸಸ್ಯಗಳು
ವರ್ಗ:ಕರ್ನಾಟಕದ ಸಸ್ಯಗಳು
ಊರ್ಮಿಳಾ

‍
**ಊರ್ಮಿಳೆ**(ಸಂಸ್ಕೃತ : ऊर्मिला) ಹಿಂದೂ ಮಹಾಕಾವ್ಯ ರಾಮಾಯಣದಲ್ಲಿನ ಒಂದು ಪಾತ್ರ. ರಾಮಾಯಣದ ಪ್ರಕಾರ ಮಿಥಿಲೆಯ ರಾಜ ಜನಕ ಹಾಗೂ ರಾಣಿ ಸುನೈನಾಳ ಪುತ್ರಿ ಮತ್ತು ಸೀತೆಯ ತಂಗಿ. ಅವಳು ರಾಮನ ಕಿರಿಯ ಸಹೋದರ ಲಕ್ಷ್ಮಣನ ಹೆಂಡತಿ. ಅವರಿಗೆ ಇಬ್ಬರು ಗಂಡು ಮಕ್ಕಳಿದ್ದರು - ಅಂಗದಾ ಮತ್ತು ಚಂದ್ರಕೇತು.

ಲಕ್ಷ್ಮಣನು ರಾಮ ಮತ್ತು ಸೀತಾಳೊಂದಿಗೆ ಗಡಿಪಾರು ಮಾಡಲು ಹೋದಾಗ, ಉರ್ಮಿಳಾ ಅವರೊಂದಿಗೆ ಬರಲು ಸಿದ್ಧಳಾಗಿದ್ದಳು. ಆದರೆ ಲಕ್ಷ್ಮಣನು ತನ್ನ ವಯಸ್ಸಾದ ಹೆತ್ತವರನ್ನು ನೋಡಿಕೊಳ್ಳಲು ಅಯೋಧ್ಯೆಗೆ ಹಿಂತಿರುಗುವಂತೆ ಕೇಳಿಕೊಂಡನು. ಉರ್ಮಿಳಾ, ಉರ್ಮಿಳಾ ನಿದ್ರಾದಿಂದ ತನ್ನ ಸಾಟಿಯಿಲ್ಲದ ತ್ಯಾಗದಿಂದ ಗಮನಾರ್ಹವಾಗಿದ್ದಾಳೆ. 
ರಾಜಸ್ಥಾನದ ಭರತ್‌ಪುರ ಜಿಲ್ಲೆಯಲ್ಲಿ ಲಕ್ಷ್ಮಣ ಮತ್ತು ಉರ್ಮಿಳಾಗೆ ಮೀಸಲಾಗಿರುವ ದೇವಾಲಯವಿದೆ. ಈ ದೇವಾಲಯವನ್ನು ಕ್ರಿ.ಶ ೧೮೭೦ ರಲ್ಲಿ ಅಂದಿನ ಭರತ್‌ಪುರದ ಆಡಳಿತಗಾರ ಬಲ್ವಂತ್ ಸಿಂಗ್ ನಿರ್ಮಿಸಿದರು ಮತ್ತು ಇದನ್ನು ಭರತ್‌ಪುರ ರಾಜ್ಯದ ರಾಜಮನೆತದ ರಾಜ ದೇವಾಲಯವೆಂದು ಪರಿಗಣಿಸಿದೆ. 
## ಇತಿವೃತ್ತ
* ತಂದೆಯ ವಚನದಂತೆ ಶ್ರೀರಾಮಚಂದ್ರನು ವನವಾಸಕ್ಕೆಂದು ತನ್ನ ಮಡದಿಯ ಜೊತೆ ಕಾಡಿಗೆ ತೆರಳುವ ಸಂದರ್ಭದಲ್ಲಿ ಊರ್ಮಿಳೆಯ ಪತಿ ಲಕ್ಷ್ಮಣನು ಸಹ ಕಾಡಿಗೆ ಹೋಗಲು ಇಚ್ಛಿಸಿದಾಗ ಶ್ರೀರಾಮಚಂದ್ರನು ತನ್ನ ನಾದಿನಿಯಾದ ಊರ್ಮಿಳೆಯ ಅಂತರಾಳದಲ್ಲಿನ ವ್ಯಾಕುಲತೆಯನ್ನು ಅರಿಯುವಲ್ಲಿ ವಿಫಲನಾಗಿ, ತನ್ನ ಜೊತೆ ಲಕ್ಷ್ಮಣನನ್ನು ಸಹಾ ಕಾಡಿಗೆ ಕರೆದೊಯ್ಯುತ್ತಾನೆ. ಲಕ್ಷ್ಮಣನು ತನ್ನ ತಂದೆ ತಾಯಿಯರನ್ನು ನೋಡಿಕೊಳ್ಳುವುದಾಗಿ ಅವಳನ್ನು ಅಯೋಧ್ಯೆಯಲ್ಲೇ ಬಿಟ್ಟು ಹೋಗುತ್ತಾನೆ.
* ರಾವಣನಿಂದ ಅಪಹೃತಳಾಗುವ ಮುನ್ನ ಸೀತಾಮಾತೆ ತನ್ನ ಪತಿಯೊಂದಿಗೆ ಕಾನನದಲ್ಲಿ ವನ-ಚರ-ಪ್ರಾಣಿ-ಪಕ್ಷಿಗಳೊಂದಿಗೆ ಆನಂದದಿಂದ ಕಾಲಕಳೆಯುತ್ತಿದ್ದರೆ, ಇತ್ತ ತನ್ನ ಪತಿಯ ಬರುವಿಕೆಗಾಗಿಯೇ ಊರ್ಮಿಳೆ ಹದಿನಾಲ್ಕು ವರ್ಷಗಳ ಕಾಲ ಅರಮನೆಯಲ್ಲಿ ಕಾಯುತ್ತಿರುತ್ತಾಳೆ. ಲಕ್ಷ್ಮಣ ಮತ್ತು ಊರ್ಮಿಳೆಗೆ ಅಂಗದ ಹಾಗೂ ಚಂದ್ರಕೇತು ಎಂಬ ಇಬ್ಬರು ಮಕ್ಕಳಿದ್ದರು. ಊರ್ಮಿಳೆಯು **ಊರ್ಮಿಳಾ ನಿದ್ರಾ** ಎಂಬ ತನ್ನ ಸಾಟಿಯಿಲ್ಲದ ತ್ಯಾಗಕ್ಕೆ ಹೆಸರಾಗಿದ್ದಾಳೆ. 
* ರಾಜಸ್ಥಾನದ ಭರತಪುರ ಜಿಲ್ಲೆಯಲ್ಲಿ, ಲಕ್ಷ್ಮಣ ಮತ್ತು ಊರ್ಮಿಳೆಗೆ ಮೀಸಲಾಗಿರುವ ಒಂದು ದೇವಸ್ಥಾನ ಇದೆ. ಭರತಪುರದ ರಾಜ ಬಲವಂತ್ ಸಿಂಗ್ ಈ ದೇವಾಲಯವನ್ನು ೧೮೭೦ ನೇ ಶತಮಾನದಲ್ಲಿ ಕಟ್ಟಿಸಿದರು. ನಂತರ ಆ ದೇವಾಲಯವು ಭರತಪುರದ ರಾಜ ಕುಟುಂಬದಿಂದ ರಾಯಲ್ ದೇವಸ್ಥಾನವೆಂದು ಪರಿಗಣಿಸಲಾಗಿದೆ.
## ಟಿವಿ ಸರಣಿ ಚಿತ್ರಣಗಳು
## ಉಲ್ಲೇಖಗಳು
## ಉಲ್ಲೇಖಗಳು 
ವರ್ಗ:ರಾಮಾಯಣದ ಪಾತ್ರಗಳು
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ವಟು ವಿದ್ಯಾಲಯ

'**ವಟು ವಿದ್ಯಾಲಯ**'

ಬಾಗಲಕೋಟೆ ಜಿಲ್ಲೆ ಬಾದಾಮಿ ತಾಲ್ಲೂಕಿನ ಮಲಪ್ರಭಾ ನದಿಯ ದಂಡೆಯಮೇಲೆ ಲಿಂಗೈಕ್ಯ ಹಾನಗಲ್ಲ ಕುಮಾರಸ್ವಾಮಿಗಳಿಂದ ಸ್ಥಾಪನೆಯಾದ, 'ಶಿವಯೋಗ ಮಂದಿರ,'  ತನ್ನ ಶತಮಾನೋತ್ಸವದ ಸಂಭ್ರಮದಿಂದ ಕಂಗೊಳಿಸುತ್ತಿದೆ. ವೀರಶೈವ ಸ್ವಾಮಿಗಳಾಗಲು ಅರ್ಹತೆಯನ್ನು ಪಡೆಯಲು ಇಚ್ಛಿಸುವ ವಟುಗಳನ್ನು,  ಇಲ್ಲಿ ತರಪೇತಿಗೊಳಿಸಿ ಮುಂದೆ ಮಠಗಳ ಹುದ್ದೆಯನ್ನು ನಿರ್ವಹಿಸಲು ತರಪೇತುಮಾಡಲಾಗುವುದು.
## ವಿದ್ಯಾರ್ಜನೆಗೆ ಬರುವ ವಟುಗಳ ವಯೋಮಿತಿಯನ್ನು ಸ್ಪಷ್ಟೀಕರಿಸಿದ್ದಾರೆ
ಸಾಮಾನ್ಯವಾಗಿ ಬರುವ ಜಂಗಮ ಕುಟುಂಬದ ಮಗುವಿಗೆ ೬ ವರ್ಷ ಇಲ್ಲವೆ ಅದಕ್ಕೂ ಕಡಿಮೆಯಿದ್ದರೆ ಪ್ರಶಸ್ತ್ಯ. (೬-೧೪ ದ ವಯೋಮಿತಿಯನ್ನೂ ಅಂಗೀಕರಿಸಲಾಗುವುದು).  ಮುಂದೆ ಆ ಮಗು ತಂದೆ-ತಾಯಿಯಗಳೊಡನೆ ಭಾವನಾತ್ಮಕ ಸಂಬಂಧವನ್ನು ಕಡಿದುಕೊಳ್ಳಬೇಕಾದದ್ದರಿಂದ ಅದಕ್ಕೆ ತಯಾರಿ ಅತ್ಯವಶ್ಯಕ.  ಸಾತ್ವಿಕ ಆಹಾರ ಸೇವನೆ,  ಮನೋಚಾಂಚಲ್ಯದಿಂದ ವಿಚಲಿತರಾಗದಿರಲು ಜನಸಂಪರ್ಕದಿಂದ ದೂರವಿರಬೇಕು.  ಮಠದ ಆವರಣವೇ ಸರ್ವಸ್ವ.  ಇವೇ ಮುಂತಾದ ಸಾಮಾನ್ಯ ಅಘೋಷಿತನಿಯಮಗಳನ್ನು ಅತ್ಯಂತ ಶ್ರದ್ಧೆ, ನಿಷ್ಠೆಯಿಂದ ಪರಿಪಾಲಿಸತಕ್ಕವರಾಗಿರಬೇಕು.  ಮನೋನಿಗ್ರಹಕ್ಕೆ ಪ್ರಥಮ ಆದ್ಯತೆ.  ಆಚಾರ-ವಿಚಾರ,  ಲಿಂಗಪೂಜೆ,  ಆತ್ಮಬಲ ಸಂವರ್ಧನೆ, ವೀರಶೈವ ತತ್ವದರ್ಶನ,  ವಚನ ಸಾಹಿತ್ಯ,  ಸಂಸ್ಕೃತ,  ಸಂಗೀತ, ಯೋಗಾಭ್ಯಾಸ,  ಮುಂತಾದವುಗಳ ಪಕ್ವತೆಯನ್ನು ಸಾಧಿಸಿ,  ಸಮಾಜ ಸೇವೆಗೆ ಸಿದ್ಧಗೊಳಿಸುವುದೇ ಪ್ರಮುಖ ಪ್ರಕ್ರಿಯೆಗಳಲ್ಲೊಂದು.  ಇವುಗಳನ್ನು  ವಟುವಿಗೆ ಬೇಕಾದ ಅರ್ಹತೆಗಳೆಂದರೂ ಅಡ್ಡಿಯಿಲ್ಲ.
## ತಮ್ಮ ಮಕ್ಕಳು, ವೀರಶೈವ-ಮಠಾಧೀಶ್ವರ, ರಾಗಲೆಂಬ ಹಂಬಲವಿರುವವರಿಗೆ ಮಾತ್ರ ಇಲ್ಲಿ ಪ್ರಾಮುಖ್ಯತೆ ದೊರೆಯುತ್ತದೆ
ತಮ್ಮ ಮಠಕ್ಕೊಬ್ಬ ಯೋಗ್ಯ ಮಠಾಧಿಪತಿ ಬೇಕೆಂಬ ತುಡಿತವಿರುವ ದಂಪತಿಗಳು, ಮಠದ ಸುಪರ್ದಿಗೆ ತಮ್ಮ ಬಾಲಕನನ್ನು ಕರೆತಂದು ಒಪ್ಪಿಸುತ್ತಾರೆ. ಬಾಲಕ ಮುಂದೆ ತರಪೇತಿಪಡೆದು,  ಸಾಧಕನಾದ ಬಳಿಕ ಸಾಂಪ್ರದಾಯಕ ವಿಧಿ-ವಿಧಾನಗಳೊಂದಿಗೆ ಸ್ವಾಮಿತ್ವದ ಪಟ್ಟವನ್ನು ವಹಿಸಿಕೊಡಲಾಗುವುದು. ಬಾಲಕರ ವಯಸ್ಸು, ಅವರು ಸಿದ್ಧಿಸಿಕೊಳ್ಳುವ ಮನೋನಿಗ್ರಹ, ಸಾಮಥ್ಯವನ್ನು ಆಧರಿಸಿ, 

* 'ವಟುಗಳು'  ಮತ್ತು 

* 'ಮರಿದೇವರೆಂದು,' ವಿಂಗಡಿಸುತ್ತಾರೆ.

ಪ್ರತಃಕಾಲ ೪-೩೦ ರಿಂದ ಆರಂಭವಾಗುವ ಮಠದ ದಿನಚರಿ,  ಮುಕಾಯವಾವುವುದು ರಾತ್ರಿ,  ೧೦ ಗಂಟೆಗೆ.  ಮರಿದೇವರಾಗಿ ರೂಪುಗೊಳ್ಳುವಷ್ಟರಲ್ಲಿ ಬಾಲಯೋಗಿಗಳು ಸಂಪೂರ್ಣವಾಗಿ ಸ್ವಾಮಿತ್ವಕ್ಕೆ ಶರಣಾಗಿರುತ್ತಾರೆ.  ಅಲ್ಲಿನ "ಶಿವಯೋಗ ಮಂದಿರ" ದ ಸ್ವಾಮೀಜಿ, " ಅಭಿನವ ಅನ್ನದಾನ ಮಹಾಸ್ವಾಮಿ," ಗಳ ಮಾತನ್ನು ಇಲ್ಲಿ ಉದ್ಧರಿಸಬಹುದು. " ಎಂ. ಎ, ಪಿ. ಎಚ್. ಡಿ ಆದವರು,  ರಗಡ ಮಂದಿ ಸಿಗತಾರ,  ಆದ್ರ,  ಆಚಾರ-ವಿಚಾರ ಶುದ್ಧ ಇದ್ದವರು,   ಮತ್ತ ಮನೋನಿಗ್ರಹ ಇದ್ದವರು,  ಸಿಗೂದು ಕಷ್ಟ."  ಈ ಮಾತು ಅಕ್ಷರಶಃ ದಿಟವೆನ್ನಬಹುದು.

ವರ್ಗ : ಚುಟುಕು

ವರ್ಗ:ವೀರಶೈವ ಮತ

-ಸಿದ್ಧ ಲಿಂಗಪ್ಪ ಬೀಳಗಿ, ಹುನಗುಂದ.
ಪ್ರೇಸಿಯೊಡೈಮಿಯಮ್

ಪ್ರೇಸಿಯೊಡೈಮಿಯಮ್ ಒಂದು ಮೂಲಧಾತು ಲೋಹ. ಇದರ ಪರಮಾಣು ಸಂಖ್ಯೆ ೫೯ ಮತ್ತು ಸಂಕೇತ **Pr**. ಇದು ಲ್ಯಾಂಥನೊಯ್ಡ್ ಗುಂಪಿನ ಬೆಳ್ಳಿಯಂತೆ ಹೊಳಪುಳ್ಳ ಮೃದುವಾದ, ಬಡಿದು ತಗಡಾಗಿಸಬಲ್ಲ, ತಂತುಕರಣೀಯ ಲೋಹ. ಇದು ಗಾಳಿಯಲ್ಲಿ ರಾಸಾಯನಿಕ ಸವೆತಕ್ಕೆ (ಕರೋಶನ್) ಯೂರೋಪಿಯಮ್, ಲ್ಯಾಂಥನಮ್, ಸೀರಿಯಮ್, ಅಥವಾ ನೀಯೋಡಿಮಿಯಮ್‍‍ಗಳಿಗಿಂತ ಕೊಂಚಮಟ್ಟಿಗೆ ಹೆಚ್ಚು ಪ್ರತಿರೋಧಕವಾಗಿದೆಯಾದರೂ ಗಾಳಿಗೆ ಒಡ್ಡಲ್ಪಟ್ಟಾಗ ಬಿಲ್ಲೆಗಳಾಗಿ ಉದುರುವ ಹಸಿರು ಆಕ್ಸೈಡ್ ಲೇಪನ ಕಾಣಿಸಿಕೊಂಡು ಹೆಚ್ಚು ಲೋಹವು ಉತ್ಕರ್ಷಣಕ್ಕೆ ಒಡ್ಡಲ್ಪಡುತ್ತದೆ.ಇದನ್ನು ೧೮೪೧ರಲ್ಲಿ ಆಸ್ಟ್ರಿಯದೇಶದ ವಿಜ್ಞಾನಿ ಕಂಡುಹಿಡಿದರು.ಇದನ್ನು ವಿಮಾನದ ಇಂಜಿನ್ನಿನ ಕೆಲವು ಭಾಗಗಳಲ್ಲಿ,ಗಾಜಿನ ಕೈಗಾರಿಕೆಯಲ್ಲಿ,ಕೆಲವು ಮಿಶ್ರಧಾತುಗಳಲ್ಲಿ ಉಪಯೋಗಿಸುತ್ತಾರೆ.

ವರ್ಗ:ಮೂಲಧಾತುಗಳು
ವರ್ಗ:ಲೋಹಗಳು
ಟೆಲ್ಲುರಿಯಮ್

**ಟೆಲ್ಲುರಿಯಮ್** ಒಂದು ಲೋಹಾಭ ಮೂಲಧಾತು. ಇದು ಸುಲಭವಾಗಿ ಒಡೆಯುವ, ಬೆಳ್ಳಗಿನ ಧಾತು. ಇದನ್ನು ಪ್ರಮುಖವಾಗಿ ಅರೆವಿದ್ಯುದ್ವಾಹಕಗಳಲ್ಲಿ ಬಳಸಲಾಗುತ್ತದೆ. ಮಿಶ್ರಲೋಹಗಳ ತಯಾರಿಕೆ ಇದರ ಇನ್ನೊಂದು ಉಪಯೋಗ. ಇದನ್ನು ಹಂಗೆರಿಯ ಫ್ರಾನ್ಜ್-ಜೊಸೆಫ್ ಮ್ಯುಲರ್ ವಾನ್ ರೈಕೆನ್‍ಸ್ಟೈನ್ ಎಂಬಾತ ೧೭೮೨ರಲ್ಲಿ ಪರಿಶೋಧಿಸಿದನು. ಇದರ ಹೆಸರು ಲ್ಯಾಟಿನ್ ಭಾಷೆಯಲ್ಲಿ ಭೂಮಿ ಎಂಬ ಅರ್ಥ ಕೊಡುವ "ಟೆಲ್ಲಸ್" ಪದದಿಂದ ಬಂದಿದೆ.
**ಟೆಲ್ಲುರಿಯಮ್** ಪರಮಾಣು ಸಂಖ್ಯೆ 52 ಹೊಂದಿರುವ ಒಂದು ಮೂಲಧಾತುವಾಗಿದೆ. ಆವರ್ತಕ ಕೋಷ್ಟಕದಲ್ಲಿ ಇದರ ಚಿಹ್ನೆ **Te** . ಇದು ಬೆಳ್ಳಿ-ಬಿಳಿ, ಸುಲಭವಾಗಿ ಒಡೆಯುವ ಲೋಹೀಯ . ತವರದಂತೆಯೇ ಕಾಣುವ ಟೆಲ್ಲುರಿಯಮ್ ರಾಸಾಯನಿಕವಾಗಿ ಸೆಲೆನಿಯಮ್ ಮತ್ತು ಸಲ್ಫರ್‌ಗೆ ಹೋಲುತ್ತದೆ . ಇದು ಸಾಮಾನ್ಯವಾಗಿ ಧಾತುರೂಪದ ಹರಳುಗಳಾಗಿ ಕಂಡುಬರುತ್ತದೆ. ಇದು ಭೂಮಿಯ ಮೇಲೆ ಹೇರಳವಾಗಿಲ್ಲದಿದ್ದರೂ, ಇದು ವಿಶ್ವದಾದ್ಯಂತ ಸಾಮಾನ್ಯವಾಗಿದೆ.ಭೂಮಿಯಲ್ಲಿ ಇದರ ಕಡಿಮೆ ಸಮೃದ್ಧಿಗೆ ಕಾರಣವೆಂದರೆ ಅದರ ಹೆಚ್ಚಿನ ಪರಮಾಣು ಸಂಖ್ಯೆ ಮತ್ತು ಹೈಡ್ರೈಡ್ ಸಂಯುಕ್ತಗಳ ರಚನೆ ಎಂದು ಭಾವಿಸಲಾಗಿದೆ. ಬಾಷ್ಪಶೀಲವಾಗಿರುವ ಅಂತಹ ಹೈಡ್ರೈಡ್‌ಗಳು ಭೂಮಿಯ ತೀವ್ರ ಶಾಖದಲ್ಲಿ ಅವುಗಳ ರಚನೆಯ ಸಮಯದಲ್ಲಿ ಬಾಹ್ಯಾಕಾಶಕ್ಕೆ ಕಳೆದುಹೋಗಿರಬಹುದು. ಈ ಲೋಹೀಯ ಮೂಲಧಾತುವಿನೆ ಮುಖ್ಯ ಉಪಯೋಗಗಳು ಮಿಶ್ರಲೋಹಗಳು ಮತ್ತು ಅರೆವಾಹಕಗಳಲ್ಲಿವೆ .

## ಗಮನಾರ್ಹ ಗುಣಲಕ್ಷಣಗಳು 
ಅತ್ಯಂತ ಅಪರೂಪದ ಟೆಲ್ಯುರಿಯಮ್ ಭೂಮಿಯ ಮೇಲಿನ ಒಂಬತ್ತು ಅಪರೂಪದ ಮೂಲಧಾತುಗಳಲ್ಲಿ ಒಂದಾಗಿದೆ. ಟೆಲ್ಯುರಿಯಮ್ ಚಾಲ್ಕೊಜೆನ್ ಕುಟುಂಬಕ್ಕೆ ಸೇರಿದ್ದು, ಇದರಲ್ಲಿ ಆಮ್ಲಜನಕ, ಸಲ್ಫರ್, ಸೆಲೆನಿಯಮ್ ಮತ್ತು ಪೊಲೊನಿಯಮ್ ಕೂಡ ಸೇರಿವೆ.

ಇದು ಬೆಳ್ಳಿ-ಬಿಳಿ ಬಣ್ಣದ ಸ್ಫಟಿಕದಂತಹ ಘನವಸ್ತು. ಶುದ್ಧ ರೂಪದಲ್ಲಿ, ಇದು ಲೋಹೀಯ ಹೊಳಪನ್ನು ಹೊಂದಿರುತ್ತದೆ. ಇದು ಅರೆ ಲೋಹವಾಗಿದ್ದು, ಬಲವಂತಕ್ಕೆ ಒಳಪಡಿಸಿದಾಗ ಸುಲಭವಾಗಿ ಒಡೆಯುತ್ತದೆ ಮತ್ತು ಸುಲಭವಾಗಿ ಪುಡಿಮಾಡಲ್ಪಡುತ್ತದೆ.

ಟೆಲ್ಯುರಿಯಮ್ ಐಸೊಟೋಪ್ 128 Te ಇದುವರೆಗೆ ಪತ್ತೆಯಾದ ಎಲ್ಲಾ ವಿಕಿರಣಶೀಲ ಐಸೊಟೋಪ್‌ಗಳಲ್ಲಿ (2.2 × 10 24 ವರ್ಷಗಳು) ಅತಿ ಉದ್ದದ ಅರ್ಧ-ಜೀವಿತಾವಧಿಯನ್ನು ಹೊಂದಿದೆ.

## ಇತಿಹಾಸ 
ಟೆಲ್ಯುರಿಯಮ್ ಅನ್ನು 1782 ರಲ್ಲಿ ಹಂಗೇರಿಯನ್ ವಿಜ್ಞಾನಿ ಫ್ರಾಂಜ್-ಜೋಸೆಫ್ ಮುಲ್ಲರ್ ಅವರು ಟ್ರಾನ್ಸಿಲ್ವೇನಿಯಾದ ನಾಗಿಸ್ಜೆಬೆನ್‌ನಲ್ಲಿ ಕಂಡುಹಿಡಿದರು . 1789 ರಲ್ಲಿ , ಇನ್ನೊಬ್ಬ ಹಂಗೇರಿಯನ್ ವಿಜ್ಞಾನಿ ಪಾಲ್ ಕಿಟೇಬೆಲ್ ಸ್ವತಂತ್ರವಾಗಿ ಈ ಮೂಲಧಾತುವನ್ನು ಕಂಡುಹಿಡಿದರು, ಆದರೆ ನಂತರ ಅವರು ಈ ಮೂಲಧಾತುವನ್ನು ಕಂಡುಹಿಡಿಯುವ ಹಕ್ಕನ್ನು ಮುಲ್ಲರ್‌ಗೆ ಬಿಟ್ಟುಕೊಟ್ಟರು. ಈ ಮೂಲಧಾತುವನ್ನು ಮೊದಲು ಪ್ರತ್ಯೇಕಿಸಿದವರು ಮಾರ್ಟಿನ್ ಹೆನ್ರಿಕ್ ಕ್ಲಾಪ್ರೋತ್ , ಅವರು 1798 ರಲ್ಲಿ ಈ ಮೂಲಧಾತುಕ್ಕೆ ಟೆಲ್ಯುರಿಯಮ್ ಎಂದು ಹೆಸರಿಸಿದರು .

## ಉಪಸ್ಥಿತಿ 
ಭೂಮಿಯ ಹೊರಪದರದಲ್ಲಿ ಪ್ಲಾಟಿನಂಗಿಂತ ಟೆಲ್ಯುರಿಯಮ್ ಕಡಿಮೆ ಪ್ರಮಾಣದಲ್ಲಿ ಕಂಡುಬರುತ್ತದೆ. ಅಮೂಲ್ಯ ಲೋಹಗಳನ್ನು ಹೊರತುಪಡಿಸಿ, ಟೆಲ್ಯುರಿಯಮ್ ಭೂಮಿಯ ಹೊರಪದರದಲ್ಲಿರುವ ಸ್ಥಿರ ಘನ ಮೂಲಧಾತುಗಳಲ್ಲಿ ಅಪರೂಪ. ಪ್ಲಾಟಿನಂ 5 ರಿಂದ 37 ಪಿಪಿಬಿಯಲ್ಲಿ ಹೇರಳವಾಗಿ ಕಂಡುಬರುತ್ತದೆ, ಆದರೆ ಟೆಲ್ಯುರಿಯಮ್ 1 ರಿಂದ 5 ಪಿಪಿಬಿಯಲ್ಲಿ ಕಂಡುಬರುತ್ತದೆ.

ವರ್ಗ:ಲೋಹಾಭಗಳು
ವರ್ಗ:ಮೂಲಧಾತುಗಳು
ವರ್ಗ:ಲೋಹಗಳು
ರುಥೇನಿಯಮ್

**ರುಥೇನಿಯಮ್** ಒಂದು ಸಂಕ್ರಮಣ ಲೋಹ ಮೂಲಧಾತು. ಇದು ಮುಖ್ಯವಾಗಿ ಪ್ಲಾಟಿನಮ್ನ ಖನಿಜಗಳಲ್ಲಿ ದೊರೆಯುತ್ತದೆ. ಪ್ಲಾಟಿನಮ್ ಮತ್ತು ಪಲ್ಲಾಡಿಯಮ್ಗಳ ಜೊತೆ ಬೆರಿಸಿದಾಗ ಅವುಗಳಿಗೆ ಹೆಚ್ಚು ಗಡುಸುತನ ನೀಡುವುದರಿಂದ ಇದನ್ನು ಮಿಶ್ರಲೋಹಗಳ ತಯಾರಿಕೆಯಲ್ಲಿ ಉಪಯೋಗಿಸಲಾಗುತ್ತದೆ. ಇದನ್ನು ೧೮೪೪ರಲ್ಲಿ ರಷ್ಯಾದ ಕಾರ್ಲ್ ಕ್ಲೌಸ್ ಮೊದಲು ಪ್ರತ್ಯೇಕಿಸಿದನು. ಇದರ ಹೆಸರು ಪ್ರಸಕ್ತ ಪಶ್ಚಿಮ ರಷ್ಯಾ, ಯುಕ್ರೇನ್, ಬೆಲಾರೂಸ್ಗಳು ಇರುವ ರೂಸ್ ಪ್ರದೇಶದ ಲ್ಯಾಟಿನ್ ಹೆಸರಾದ "ರುಥೇನಿಯ" ಇಂದ ಬಂದಿದೆ.

ವರ್ಗ:ಸಂಕ್ರಮಣ ಧಾತುಗಳು
ವರ್ಗ:ಲೋಹಗಳು
ವರ್ಗ:ಮೂಲಧಾತುಗಳು
ಟಂಗ್ಸ್ಟನ್

**ಟಂಗ್ಸ್ಟನ್** (ಅಥವಾ **ವುಲ್ಫ್ರಾಮ್**) ಒಂದು ಸಂಕ್ರಮಣ ಲೋಹ ಮೂಲಧಾತು. ಅತಿ ಗಡುಸಾದ, ಭಾರವಾದ ಇದು ಮಿಶ್ರಲೋಹಗಳನ್ನು ಹೊರತುಪಡಿಸಿದಾಗ ಅತ್ಯಂತ ಹೆಚ್ಚು ಕರಗುವ ತಾಪಮಾನವನ್ನು ಹೊಂದಿರುವ ಲೋಹ. ಈ ಕರಗುವ ತಾಪಮಾನ ೩,೪೨೨&nbsp;°C ಆಗಿದ್ದು, ಮೂಲಧಾತುಗಳಲ್ಲಿ ಇಂಗಾಲದ ನಂತರದ ಅತಿ ಹಚ್ಚಿನದಾಗಿದೆ. ಇದರ ಪ್ರಮುಖ ಉಪಯೋಗಗಳು ವಿದ್ಯುದೀಪಗಳ ವಿದ್ಯುದ್ವಾಹಕದಲ್ಲಿ, ಕ್ಷ-ಕಿರಣ ಯಂತ್ರದಲ್ಲಿ ಮತ್ತು ಅತ್ಯಂತ ಗಡುಸಾದ ಮಿಶ್ರಲೋಹಗಳ ತಯಾರಿಕೆಯಲ್ಲಿ.

ಇದರ ಹೆಸರು ಸ್ವೀಡಿಷ್ ಭಾಷೆಯಲ್ಲಿ "ಭಾರವಾದ ಕಲ್ಲು" ಎಂಬುದರಿಂದ ಬಂದಿದೆ. ಇದನ್ನು ೧೭೮೩ರಲ್ಲಿ ಸ್ಪೇನ್ನ ಎಲ್ಹುಯಾರ್ ಸಹೋದರರು ಮೊದಲು ಪ್ರತ್ಯೇಕಿಸಿದರು.

ವರ್ಗ:ಲೋಹಗಳು
ವರ್ಗ:ಸಂಕ್ರಮಣ ಧಾತುಗಳು
ವರ್ಗ:ಮೂಲಧಾತುಗಳು
ರಾಮಾನುಜ

ಶ್ರೀ ರಾಮಾನುಜರು ಸಂತರು, ವಿದ್ವಾಂಸರು ಹಾಗೂ ದಾರ್ಶನಿಕರು ಮತ್ತು ಶ್ರೀ ವಿಶಿಷ್ಟಾದ್ವೈತ ಸಿದ್ಧಾಂತಪ್ರತಿಪಾದಕರು ಆಗಿದ್ದರು.

**ರಾಮಾನುಜ** ಅಥವಾ **ರಾಮಾನುಜಾಚಾರ್ಯ** (ಜೀವಾವಧಿ: ೧೦೧೭ - ೧೧೩೭ ಮಧ್ಯೆ) ವೇದಾಂತದ ಪ್ರಸಿದ್ಧ ಸಿದ್ಧಾಂತಗಳಲ್ಲೊಂದಾದ ವಿಶಿಷ್ಟಾದ್ವೈತದ ಪ್ರತಿಪಾದಕರಲ್ಲಿ ಪ್ರಮುಖರು. ಇವರು ತಮಿಳುನಾಡಿನ ಪೆರಂಬದೂರಿನಲ್ಲಿ ಸುಮಾರು ೧೦೧೭ರಲ್ಲಿ ಹುಟ್ಟಿದರು.
ರಾಮಾನುಜ ಅವರ ಗುರುಗಳು ಯಾದವ ಪ್ರಕಾಶ.ಇವರು ಬಹು ದೊಡ್ಡ ವಿದ್ವಾಂಸರು.ಇವರು ಪ್ರಾಚೀನ ಅದ್ವೈತ ವೇದಾಂತ ಸನ್ಯಾಸ ಸಂಪ್ರದಾಯದ ಭಾಗವಾಗಿದ್ದರು.ಶ್ರೀ ವೈಷ್ಣವ ಸಂಪ್ರದಾಯದ ಪ್ರಕಾರ ರಾಮಾನುಜನು ತನ್ನ ಗುರುಗಳ ವಿರುದ್ದ ನಿಂತು ಅವನು ಪರಿಪೂರ್ಣ ಅದ್ವೈತ ವೇದಾಂತವನ್ನು ಪಾಲಿಸಿದ ಎಂದು ಹೇಳಲಾಗಿದೆ.

ರಾಮಾನುಜರವರು ಬ್ರಾಹ್ಮಣ ಕುಟುಂಬದಲ್ಲಿ ಜನಿಸಿದರು ಇವರ ತಂದೆ ಅಸುರಿ ಕೇಶವ ಸೊಮಯಾಜಿ ದೀಕ್ಷೀತರು. ತಾಯಿಯ ಹೆಸರು ಕಾಂತಿಮತಿ.

ವರ್ಗ:ಭಾರತದ ತತ್ವಶಾಸ್ತ್ರಜ್ಞರು
ವರ್ಗ:ಹಿಂದೂ ಸಿದ್ಧಾಂತ
ರುದರ್ಫೋರ್ಡಿಯಮ್

]]
**ರುದರ್ಫೋರ್ಡಿಯಮ್** ಒಂದು ಸಂಕ್ರಮಣ ಲೋಹ ಮೂಲಧಾತು. ಇದು ಅಸ್ಥಿರವಾಗಿರುವುದರಿಂದ ನೈಸರ್ಗಿಕವಾಗಿ ಇದು ದೊರೆಯುವುದಿಲ್ಲ. ಇದನ್ನು ೧೯೬೬ರಲ್ಲಿ ರಷ್ಯಾದ ವಿಜ್ಞಾನಿಗಳು ಮೊದಲು ಸಂಯೋಜಿಸಿದರು. ಇದೊಂದು ವಿಕಿರಣಶೀಲ ಧಾತು.
**ರುದರ್ಫೋರ್ಡಿಯಮ್** ಎಂಬುದು Rf ಚಿಹ್ನೆಯನ್ನು ಹೊಂದಿರುವ ರಾಸಾಯನಿಕ ಮೂಲಧಾತುವಾಗಿದೆ. ಪರಮಾಣು ಸಂಖ್ಯೆ 104, ಇದನ್ನು ಭೌತಶಾಸ್ತ್ರಜ್ಞ ಅರ್ನೆಸ್ಟ್ ರುದರ್ಫೋರ್ಡ್ ಅವರ ಗೌರವಾರ್ಥವಾಗಿ ಹೆಸರಿಸಲಾಗಿದೆ.

## ಇತಿಹಾಸ 
ಇದು ಸಂಶ್ಲೇಷಿತ ಅಂಶ (ಪ್ರಯೋಗಾಲಯದಲ್ಲಿ ರಚಿಸಬಹುದಾದ ಆದರೆ ಪ್ರಕೃತಿಯಲ್ಲಿ ಸಂಭವಿಸದ ಅಂಶ), ವಿಕಿರಣಶೀಲ; ಅತ್ಯಂತ ಸ್ಥಿರವಾದ ಐಸೊಟೋಪ್, 267Rf, ಸುಮಾರು 1.3 ಗಂಟೆಗಳ ಅರ್ಧ-ಜೀವಿತಾವಧಿಯನ್ನು ಹೊಂದಿದೆ.

## ಸಂಶೋಧನೆ 
ಅಂಶಗಳ ಆವರ್ತಕ ಕೋಷ್ಟಕದಲ್ಲಿ, ಇದು d-ಬ್ಲಾಕ್ ಅಂಶವಾಗಿದ್ದು, ನಾಲ್ಕನೇ ಸಾಲಿನಲ್ಲಿರುವ ಪರಿವರ್ತನಾ ಅಂಶಗಳಲ್ಲಿ ಎರಡನೆಯದು. 1960 ರ ದಶಕದಲ್ಲಿ, ಹಿಂದಿನ ಸೋವಿಯತ್ ಒಕ್ಕೂಟ ಮತ್ತು ಕ್ಯಾಲಿಫೋರ್ನಿಯಾದ ಪ್ರಯೋಗಾಲಯಗಳಲ್ಲಿ ಸಣ್ಣ ಪ್ರಮಾಣದಲ್ಲಿ ರುದರ್ಫೋರ್ಡಿಯಂ ಅನ್ನು ಉತ್ಪಾದಿಸಲಾಯಿತು. 

## ನಾಮಕರಣ ವಿವಾದ 
ಆವಿಷ್ಕಾರದ ಆದ್ಯತೆ ಮತ್ತು ಹೀಗಾಗಿ ಅಂಶದ ಹೆಸರಿಸುವಿಕೆಯು ಸೋವಿಯತ್ ಮತ್ತು ಅಮೇರಿಕನ್ ವಿಜ್ಞಾನಿಗಳ ನಡುವೆ ವಿವಾದಾಸ್ಪದವಾಗಿತ್ತು, ಮತ್ತು 1997 ರವರೆಗೆ ಅಂತರರಾಷ್ಟ್ರೀಯ ಅನ್ವಯಿಕ ರಸಾಯನಶಾಸ್ತ್ರ ಒಕ್ಕೂಟ (IUPAC) ಅಂಶಕ್ಕೆ ಅಧಿಕೃತ ಹೆಸರು ರುದರ್ಫೋರ್ಡಿಯಮ್ ಅನ್ನು ಸ್ಥಾಪಿಸಿತು.

## ಅಧಿಕೃತ ಆವಿಷ್ಕಾರ 
ರುದರ್ಫೋರ್ಡಿಯಮ್ ಅನ್ನು ಮೊದಲು 1966 ರಲ್ಲಿ ಗುರುತಿಸಲಾಯಿತು. ಯುಎಸ್ಎಸ್ಆರ್ನ ಡಬ್ನಾದಲ್ಲಿರುವ ಜಂಟಿ ಇನ್ಸ್ಟಿಟ್ಯೂಟ್ ಫಾರ್ ನ್ಯೂಕ್ಲಿಯರ್ ರಿಸರ್ಚ್ನ ಸಂಶೋಧಕರು ಈ ಆವಿಷ್ಕಾರವನ್ನು ಮಾಡಿದರು .

: \, ^{242}_{94}\mathrm{Pu} + \, ^{22}_{10}\mathrm{Ne} \to \, ^{264-x}_{104}\mathrm{Rf}\to \,^{264-x}_{104}\mathrm{RfCl}_{4}

**ರಷ್ಯಾದ ವಿಜ್ಞಾನಿಗಳು ಹೊಸ ಅಂಶಕ್ಕೆ ಕುರ್ಷಟೋವಿಯಂ** ಎಂಬ ಹೆಸರನ್ನು ಪ್ರಸ್ತಾಪಿಸಿದರು .

1969 ರಲ್ಲಿ, ಬರ್ಕ್ಲಿಯ ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯದ ವಿಜ್ಞಾನಿಗಳು ಕೃತಕವಾಗಿ ರುದರ್ಫೋರ್ಡಿಯಮ್ ಅನ್ನು ಉತ್ಪಾದಿಸಿದರು.

: \,^{249}_{98}\mathrm{Cf}\ + \,^{12}_{6}\mathrm{C}\to \,^{257}_{104}\mathrm{Rf}\ + 4   \,^{1}_{0}\mathrm{n}

ಅವರು ರುದರ್ಫೋರ್ಡಿಯಮ್ ಎಂಬ ಹೆಸರನ್ನು ಪ್ರಸ್ತಾಪಿಸಿದರು.

ಆವಿಷ್ಕಾರದ ಮಾಲೀಕರು ಯಾರು ಎಂಬುದರ ಕುರಿತು ಹಲವು ವಿವಾದಗಳಿದ್ದರೂ, 1992 ರಲ್ಲಿ IUPAC ಎರಡೂ ಗುಂಪುಗಳು ಆವಿಷ್ಕಾರದ ಮೇಲೆ ಸಮಾನ ಹಕ್ಕುಗಳನ್ನು ಹೊಂದಿವೆ ಎಂದು ಘೋಷಿಸಿತು.
## ಬಾಹ್ಯ ಸಂಪರ್ಕಗಳು
* Rutherfordium at *The Periodic Table of Videos* (University of Nottingham)
* WebElements.com – Rutherfordium

ವರ್ಗ:ಸಂಯೋಜಿತ ಧಾತುಗಳು
ವರ್ಗ:ವಿಕಿರಣಶೀಲ ಮೂಲಧಾತುಗಳು
ವರ್ಗ:ಸಂಕ್ರಮಣ ಧಾತುಗಳು
ವರ್ಗ:ಮೂಲಧಾತುಗಳು
ಥುಲಿಯಮ್

**ಥುಲಿಯಮ್** ಒಂದು ಲ್ಯಾಂಥನೈಡ್ ಸರಣಿಯ ಲೋಹ ಮೂಲಧಾತು. ಇದು ಬೆಳ್ಳಿಯಂತಹ ಹೊಳಪುಳ್ಳ ಒಂದು ಮೃದು ಲೋಹ. ವಿರಳ ಭಸ್ಮ ಲೋಹಗಳಲ್ಲಿಯೇ ಅತ್ಯಂತ ವಿರಳವಾದ ಲೋಹವಾಗಿರುವುದರಿಂದ ಇದರ ಉಪಯೋಗಗಳು ಕಡಿಮೆ. ಇದನ್ನು ೧೮೭೯ರಲ್ಲಿ ಸ್ವೀಡನ್ ದೇಶದ ರಸಾಯನಶಾಸ್ತ್ರಜ್ಞ ಪೆರ್ ತಿಯೊಡೊರ್ ಕ್ಲೀವ್ ಪರಿಶೋಧಿಸಿದನು. ಯುರೋಪಿನ ಶಾಸ್ತ್ರೀಯ ಸಾಹಿತ್ಯದಲ್ಲಿ "ಥುಲೆ" ಪದವು ಸ್ಕ್ಯಾಂಡಿನೇವಿಯ ಪ್ರದೇಶವನ್ನು ಕೆಲವೊಮ್ಮೆ ಸೂಚಿಸುತ್ತದೆ. ಈ ಧಾತುವಿಗೆ ಈ ಪದದಿಂದ ಹೆಸರು ನೀಡಲಾಯಿತು. 

## ಉಲ್ಲೇಖಗಳು 

ವರ್ಗ:ಲೋಹಗಳು
ವರ್ಗ:ವಿರಳ ಭಸ್ಮ ಲೋಹಗಳು
ವರ್ಗ:ಲ್ಯಾಂಥನೈಡ್‍ಗಳು
ವರ್ಗ:ಮೂಲಧಾತುಗಳು
ಪ್ರೊಮೆಥಿಯಮ್

**ಪ್ರೊಮೆಥಿಯಮ್** ಲ್ಯಾಂಥನೈಡ್ ಸರಣಿಗೆ ಸೇರಿರುವ ಒಂದು ಮೂಲಧಾತು. ಇದು ಆವರ್ತ ಕೋಷ್ಟಕದಲ್ಲಿ ವಿಕಿರಣಶೀಲವಲ್ಲದ ಸಮಸ್ಥಾನಿಗಳನ್ನು ಹೊಂದಿರುವ ಧಾತುಗಳ ಹಿಂದೆ ಬರುವ ಎರಡು ವಿಕಿರಣಶೀಲ ಧಾತುಗಳಲ್ಲಿ ಒಂದು (ಇನ್ನೊಂದು ಟೆಕ್ನೀಶಿಯಮ್). 

ನೈಸರ್ಗಿಕವಾಗಿ ಇದು ಅತ್ಯಂತ ವಿರಳವಾಗಿದ್ದು ಕೇವಲ ಯುರೇನಿಯಮ್ ಮತ್ತು ಯುರೋಪಿಯಮ್ಗಳು ಸ್ವಾಭಾವಿಕವಾಗಿ ನಶಿಸಿದಾಗ ಉಂಟಾಗುತ್ತದೆ. ಇಡೀ ಭೂಮಿಯಲ್ಲಿ ಕೇವಲ ಸುಮಾರು ೫೬೦ ಗ್ರಾಂಗಳಷ್ಟು ಈ ಧಾತು ಇದೆಯೆಂದು ಅಂದಾಜಿಸಲಾಗಿದೆ. ಇದನ್ನು ೧೯೪೫ರಲ್ಲಿ ಅಮೇರಿಕ ದೇಶದ ಓಕ್ ರಿಡ್ಜ್ ರಾಷ್ಟ್ರೀಯ ಪ್ರಯೋಗಾಲಯದಲ್ಲಿ ಮೊದಲು ಸಂಯೋಜಿಸಲಾಯಿತು. ಇದರ ಹೆಸರು ಗ್ರೀಕ್ ಪುರಾಣದಲ್ಲಿ ದೇವರುಗಳಿಂದ ಬೆಂಕಿಯನ್ನು ಕದ್ದು ಮಾನವರಿಗೆ ನೀಡಿದ "ಪ್ರೊಮೆಥಿಯಸ್" ಎಂಬ ಟೈಟನ್ ಇಂದ ಬಂದಿದೆ.

ವರ್ಗ:ಲ್ಯಾಂಥನೈಡ್‍ಗಳು
ವರ್ಗ:ಸಂಯೋಜಿತ ಧಾತುಗಳು
ವರ್ಗ:ಮೂಲಧಾತುಗಳು
ಕರ್ನಾಟಕದ ನಗರಗಳು ಮತ್ತು ಪಟ್ಟಣಗಳು

* ಬೆಂಗಳೂರು
* ಮೈಸೂರು
* ಮಂಗಳೂರು
* ಧಾರವಾಡ
* ಹುಬ್ಬಳ್ಳಿ
* ಗದಗ
* ಬೆಳಗಾವಿ
* ಬೀದರ್
* ರಾಯಚೂರು
* ಉಡುಪಿ
* ಹಾಸನ
* ಮಂಡ್ಯ
* ಚಾಮರಾಜನಗರ
* ಶಿವಮೊಗ್ಗ
* ಸಾಗರ
* ಚಿಕ್ಕಮಗಳೂರು
* ಬಳ್ಳಾರಿ
* ತುಮಕೂರು
* ಕೋಲಾರ
* ಚಿತ್ರದುರ್ಗ
* ಬಾಗಲಕೋಟ
* ಬಿಜಾಪೂರ

ವರ್ಗ:ಭಾರತದ ಪಟ್ಟಣಗಳು
ವರ್ಗ:ಕರ್ನಾಟಕ
ರೀನಿಯಮ್

**ರ್ಹೇನಿಯಮ್** ಒಂದು ಸಂಕ್ರಮಣ ಲೋಹ ಮೂಲಧಾತು. ೧೯೨೫ರಲ್ಲಿ ಮೊದಲು ಪರಿಶೋಧಿಸಲಾದ ಈ ಧಾತು ನೈಸರ್ಗಿಕವಾಗಿ ದೊರೆಯುವ ಮೂಲಧಾತುಗಳಲ್ಲಿ ಕೊನೆಯದಾಗಿ ಪತ್ತೆ ಹಚ್ಚಲ್ಪಟ್ಟದ್ದು. ಜರ್ಮನಿಯಲ್ಲಿ ಇದು ಮೊದಲು ದೊರೆತರಿಂದ ರ್ಹೈನ್ ನದಿಯಿಂದ ಇದು ತನ್ನ ಹೆಸರನ್ನು ಪಡೆಯಿತು. ಇದನ್ನು ಪ್ರಮುಖವಾಗಿ ರಾಸಯನಿಕ ವೇಗವರ್ಧಕಗಳಲ್ಲಿ, ಮಿಶ್ರಲೋಹಗಳಲ್ಲಿ ಉಪಯೋಗಿಸಲಾಗುತ್ತದೆ.
ರೀನಿಯಮ್ ಪರಮಾಣು ಸಂಖ್ಯೆ 75 ಮತ್ತು Re ಚಿಹ್ನೆಯನ್ನು ಹೊಂದಿರುವ ರಾಸಾಯನಿಕ ಅಂಶವಾಗಿದೆ. ಮ್ಯಾಂಗನೀಸ್‌ಗೆ ಹೋಲುವ ಕಾರಣ ಇದನ್ನು ಕೆಲವು ಮಿಶ್ರಲೋಹಗಳಲ್ಲಿ ಬಳಸಲಾಗುತ್ತದೆ . ರೀನಿಯಮ್ -ಮಾಲಿಬ್ಡಿನಮ್ ಮಿಶ್ರಲೋಹವು ಒಂದು ಸೂಪರ್ ಕಂಡಕ್ಟರ್ ಆಗಿದೆ. ನೈಸರ್ಗಿಕವಾಗಿ ಸಂಭವಿಸಿದರೂ, ರೀನಿಯಮ್ ಪ್ರಪಂಚದ ಹತ್ತು ಅತ್ಯಂತ ದುಬಾರಿ ಮೂಲಧಾತುಗಳಲ್ಲಿ ಒಂದಾಗಿದೆ (US$ 7500.-/kg). 185 Re ಮತ್ತು 187 Re ಐಸೊಟೋಪ್‌ಗಳು ಪ್ರಕೃತಿಯಲ್ಲಿ ಕಂಡುಬರುತ್ತವೆ. ಸ್ಥಿರ ಐಸೊಟೋಪ್ ( 185 Re - 37.4%) ಗಿಂತ ಹೆಚ್ಚಿನ ಅಸ್ಥಿರ ಐಸೊಟೋಪ್ ( 187 Re - 62.6%) ಹೊಂದಿರುವ ಮೂರು ಮೂಲಧಾತುಗಳಲ್ಲಿ ರೀನಿಯಮ್ ಒಂದಾಗಿದೆ ; ಉಳಿದವು ಇಂಡಿಯಮ್ ಮತ್ತು ಟೆಲ್ಯುರಿಯಮ್ .

## ಮುಖ್ಯ ಗುಣಲಕ್ಷಣಗಳು 
ಕಾರ್ಬನ್ ಮತ್ತು ಟಂಗ್‌ಸ್ಟನ್ ನಂತರ ರೀನಿಯಮ್ ಅತ್ಯಧಿಕ ಕರಗುವ ಬಿಂದುವನ್ನು ಹೊಂದಿದೆ  ಇದು ಆಸ್ಮಿಯಮ್ , ಇರಿಡಿಯಮ್ ಮತ್ತು ಪ್ಲಾಟಿನಂ ನಂತರ ನಾಲ್ಕನೇ ಅತ್ಯಂತ ಸಾಂದ್ರತೆಯ ಅಂಶವಾಗಿದೆ . ರೀನಿಯಮ್ ಅತ್ಯಧಿಕ ಆಕ್ಸಿಡೀಕರಣ ಸ್ಥಿತಿಗಳಲ್ಲಿ ಒಂದನ್ನು ಹೊಂದಿದೆ. -3, -1, 0, +1, +2, +3, +4, +5, +6, ಮತ್ತು +7. ಆದರೂ, ಈ ಅಂಶವು ಸಾಮಾನ್ಯವಾಗಿ +7, +6, +4, ಮತ್ತು +2 ಸ್ಥಿತಿಗಳಲ್ಲಿ ಕಂಡುಬರುತ್ತದೆ. ಲೋಹೀಯ ರೀನಿಯಮ್ 2.4 K ನಲ್ಲಿ ಸೂಪರ್ ಕಂಡಕ್ಟಿವ್ ಆಗುತ್ತದೆ.

## ಉಪಯೋಗಗಳು 
* ಇದನ್ನು ಕಪ್ಪು ಬಣ್ಣ ಮತ್ತು ಹೆಚ್ಚಿನ ಆಕ್ಟೇನ್ ಸಂಖ್ಯೆಯನ್ನು ಹೊಂದಿರುವ ಗ್ಯಾಸೋಲಿನ್ ತಯಾರಿಸಲು ಬಳಸಲಾಗುತ್ತದೆ .
* ಜೆಟ್ ಎಂಜಿನ್‌ಗಳನ್ನು ತಯಾರಿಸಲು ಬಳಸುವ ಹೆಚ್ಚಿನ ಕರಗುವ ಬಿಂದು ಮಿಶ್ರಲೋಹಗಳನ್ನು ತಯಾರಿಸಲು ಇದನ್ನು ಬಳಸಲಾಗುತ್ತದೆ.

ವರ್ಗ:ಸಂಕ್ರಮಣ ಧಾತುಗಳು
ವರ್ಗ:ಲೋಹಗಳು
ವರ್ಗ:ಮೂಲಧಾತುಗಳು
ಸೀಬೋರ್ಗಿಯಮ್

**ಸೀಬೋರ್ಗಿಯಮ್** ಒಂದು ಸಂಯೋಜಿತ ಮೂಲಧಾತು. ಇದರ ಅತ್ಯಂತ ಸ್ಥಿರವಾದ ಸಮಸ್ಥಾನಿಯ ಅರ್ಧಾಯುಷ್ಯ ಕೇವಲ ೧.೯ ನಿಮಿಷಗಳು. ಇದನ್ನು ೧೯೭೪ರಲ್ಲಿ ಅಮೇರಿಕ ದೇಶದ ಬೆರ್ಕೆಲಿಯಲ್ಲಿ ಮೊದಲು ಸಂಯೋಜಿಸಲಾಯಿತು. ಇದರ ಹೆಸರು ಅನೇಕ ಸಂಯೋಜಿತ ಧಾತುಗಳನ್ನು ಕಂಡುಹಿಡಿದ ಗ್ಲೆನ್ ಟಿ. ಸೀಬೋರ್ಗ್ ಅವರ ಗೌರವಾರ್ಥವಾಗಿ ಇಡಲಾಯಿತು.
**ಸೀಬೋರ್ಗಿಯಂ** ಎಂಬುದು Sg ಚಿಹ್ನೆ ಮತ್ತು ಪರಮಾಣು ಸಂಖ್ಯೆ 106 ಹೊಂದಿರುವ ಸಂಶ್ಲೇಷಿತ ಮೂಲಧಾತುವಾಗಿದೆ . ಇದನ್ನು ಅಮೇರಿಕನ್ ಪರಮಾಣು ರಸಾಯನಶಾಸ್ತ್ರಜ್ಞ ಗ್ಲೆನ್ ಥಿಯೋಡರ್ ಸೀಬೋರ್ಗ್ ಅವರ ಹೆಸರಿಡಲಾಗಿದೆ. ಇದರ ಅತ್ಯಂತ ಸ್ಥಿರವಾದ ಐಸೊಟೋಪ್ 269 Sg ಆಗಿದ್ದು, ಅರ್ಧ-ಜೀವಿತಾವಧಿ 3.1 ನಿಮಿಷಗಳು. 1974 ರಲ್ಲಿ, ಸೋವಿಯತ್ ಒಕ್ಕೂಟ ಮತ್ತು ಯುನೈಟೆಡ್ ಸ್ಟೇಟ್ಸ್‌ನ ಪ್ರಯೋಗಾಲಯಗಳಲ್ಲಿ ಸೀಬೋರ್ಗಿಯಂನ ಕೆಲವು ಪರಮಾಣುಗಳನ್ನು ತಯಾರಿಸಲಾಯಿತು . ಇದು ಸೋವಿಯತ್ ಮತ್ತು ಅಮೇರಿಕನ್ ವಿಜ್ಞಾನಿಗಳ ನಡುವೆ ಯಾವ ದೇಶವು ಮೊದಲು ಅಂಶವನ್ನು ರಚಿಸಿತು ಮತ್ತು ಅದಕ್ಕೆ ಯಾವ ಹೆಸರನ್ನು ನೀಡಬೇಕೆಂಬುದರ ಬಗ್ಗೆ ವಿವಾದಕ್ಕೆ ಕಾರಣವಾಯಿತು. ನಂತರ, 1997 ರಲ್ಲಿ, ಅಂತರರಾಷ್ಟ್ರೀಯ ಶುದ್ಧ ಮತ್ತು ಅನ್ವಯಿಕ ರಸಾಯನಶಾಸ್ತ್ರ ಒಕ್ಕೂಟ (IUPAC) ಅಧಿಕೃತವಾಗಿ ಈ ಅಂಶವನ್ನು 'ಸೀಬೋರ್ಗಿಯಂ' ಎಂದು ಹೆಸರಿಸಿತು. ಹೆಸರಿಸುವ ಸಮಯದಲ್ಲಿ ಜೀವಂತ ವ್ಯಕ್ತಿಯ ಹೆಸರನ್ನು ಇಡಲಾದ ಕೇವಲ ಎರಡು ಅಂಶಗಳಲ್ಲಿ ಇದು ಒಂದಾಗಿದೆ, ಇನ್ನೊಂದು ಒಗಾನೆಸ್ಸನ್ ( ಪರಮಾಣು ಸಂಖ್ಯೆ 118).
## ಬಾಹ್ಯ ಸಂಪರ್ಕಗಳು
* Chemistry in its element podcast (MP3) from the Royal Society of Chemistry's Chemistry World: Seaborgium
* Seaborgium at *The Periodic Table of Videos* (University of Nottingham)
* WebElements.com – Seaborgium
## ಉಲ್ಲೇಖಗಳು
ವರ್ಗ:ಸಂಯೋಜಿತ ಧಾತುಗಳು
ವರ್ಗ:ಸಂಕ್ರಮಣ ಧಾತುಗಳು
ವರ್ಗ:ಮೂಲಧಾತುಗಳು
ಸಮಾರಿಯಮ್

, the discoverer of samarium]]
**ಸಮಾರಿಯಮ್** ಒಂದು ಮೂಲಧಾತು.ಇದು ವಿರಳಧಾತು ಲೋಹಗಳಲ್ಲಿ ಒಂದು.ಇದಕ್ಕೆ ರಷ್ಯದ ತಂತ್ರಜ್ಞ ಸಮರಸ್ಕಿಯವರ ಗೌರವಾರ್ಥ ಸಮಾರಿಯಮ್ ಎಂದು ಹೆಸರಿಸಲಾಗಿದೆ.ಇದನ್ನು ೧೮೭೯ರಲ್ಲಿ ಫ್ರಾನ್ಸ್ ನ ವಿಜ್ಞಾನಿ ಪೌಲ್ ಎಮಿಲೆ ಲೆಕಾಕ್ ಡೆ ಬೋಯಿಸ್ ಬೌಡ್ರೆನ್ ಕಂಡುಹಿಡಿದರು.ಇದನ್ನು ಲೇಸರ್ ಗಳಲ್ಲಿ,ಕೆಲವು ರಾಸಾಯನಿಕ ಕ್ರಿಯೆಗಳಲ್ಲಿ ವೇಗವರ್ಧಕವಾಗಿ ಉಪಯೋಗಿಸುತ್ತಾರೆ.

## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
*It's Elemental – Samarium 
*Reducing Agents > Samarium low valent

ವರ್ಗ:ಮೂಲಧಾತುಗಳು
ವರ್ಗ:ಲೋಹಗಳು
ಒಂದನೆಯ ಪಾಣಿಪತ್ ಯುದ್ಧ

ಒಂದನೆಯ ಪಾಣಿಪತ್ ಯುದ್ಧದೊಂದಿಗೆ ಭಾರತದಲ್ಲಿ  ಮೊಘಲ್ ಸಾಮ್ರಾಜ್ಯದ ಬೀಜಾಂಕುರವಾಯಿತು.  ಪಾಣಿಪತ್ ಈಗಿನ ಹರ್ಯಾನಾದಲ್ಲಿರುವ ಒಂದು ಸ್ಥಳ.ಈ ಯುದ್ಧವಾದದ್ದು  ಕ್ರಿ.ಶ. ೧೫೨೬ರಲ್ಲಿ 
 
ಏಪ್ರಿಲ್ ೧೨ರಂದು ನಡೆದ ಈ ಯುದ್ಧದಲ್ಲಿ ಕಾಬೂಲಿನ ರಾಜ, ತೈಮೂರನ ವಂಶಜ, ಜಹೀರ್‍ ಅಲ್ ದೀನ ಮುಹಮ್ಮದ್ ಬಾಬರನು  ದೆಹಲಿಯ ಸುಲ್ತಾನ ಇಬ್ರಾಹಿಮ್ ಲೋಧಿಯ ದೊಡ್ಡ ಸೈನ್ಯವನ್ನು ಸೋಲಿಸಿದನು.

ಬಾಬರನ ಸೈನ್ಯದಲ್ಲಿ ೧೫,೦೦೦ ಪದಾತಿಗಳೂ, ೧೫ ರಿಂದ ೨೦ ಫಿರಂಗಿಗಳಿದ್ದವೆಂದು ಅಂದಾಜಿದೆ. ಲೋಧಿಯ ಸೈನ್ಯದಲ್ಲಿ ೩೦,೦೦೦ ದಿಂದ ೪೦,೦೦೦ ಸೈನಿಕರೂ, ಕೊನೆಯ ಪಕ್ಷ ೧೦೦ ಆನೆಗಳೂ ಇದ್ದು, ದಂಡಿನ ಸಹಾಯಕರೂ ಸೇರಿದಂತೆ ೧೦೦,೦೦೦ ಜನರಿದ್ದರು. ಲೋಧಿಯ ಸೈನ್ಯದಲ್ಲಿ ಫಿರಂಗಿಗಳಿರದಿದ್ದರಿಂದಲೂ, ಆನೆಗಳು ಫಿರಂಗಿಯ ಶಬ್ದಕ್ಕೆ ಹೆದರುವುದರಿಂದಲೂ, ಈ ಯುದ್ಧದಲ್ಲಿ ಬಾಬರನ ಫಿರಂಗಿಗಳು ನಿರ್ಣಾಯಕವಾದವು. ಆನೆಗಳು ಫಿರಂಗಿಯಿಂದ ಗಾಬರಿಯಾಗಿ ಓಡುವಾಗ, ಅವುಗಳ ಕಾಲಿಗೆ ಸಿಕ್ಕಿ ಲೋಧಿಯ ಸೈನಿಕರು ಮರಣವನ್ನಪಿದರು. ಪ್ರಭಾವೀ ಮುಖಂಡನಾಗಿದ್ದ  ಬಾಬರ್‍ ಶಿಸ್ತಿನ ಸೈನ್ಯದ ಮುಂದಾಳುವಾಗಿದ್ದ.

ಯುದ್ಧದಲ್ಲಿ ಲೋಧಿ ಮರಣವನ್ನಪ್ಪಿದ. ಅವನ ಅನೇಕ ಸೈನ್ಯಾಧಿಕಾರಿಗಳು ಹಾಗೂ ಸಾಮಂತರುಗಳು ಯುದ್ಧಾನಂತರ ತಮ್ಮ ನಿಷ್ಠೆಯನ್ನು ದೆಹಲಿಯ ಹೊಸ ನಾಯಕನಿಗೆ ಬದಲಾಯಿಸಿದರು. ಈ ಯುದ್ಧದಿಂದ ಮೊಘಲ್  ಸಾಮ್ರಾಜ್ಯ ಮೊದಲಾಯಿತು. ಮೊಘಲ್ ಶಬ್ದದ ಮೂಲ ಮೊಂಗೋಲ್ ಶಬ್ದದಿಂದ ಬಂದಿದ್ದು, ಅದು ಬಾಬರನ ಹಾಗೂ ಅವನ ಸೈನ್ಯಾಧಿಕಾರಿಗಳ ತುರ್ಕಿ, ಮಂಗೋಲ ಮೂಲವನ್ನು ಸೂಚಿಸುತ್ತದೆ. ಆದರೂ ಅವನ ಸೈನಿಕರಲ್ಲಿ ಬಹತೇಕ ಜನ ಪಠಾಣ, ಭಾರತೀಯ ಅಥವಾ ಮಧ್ಯ ಏಶಿಯಾದ ಮಿಶ್ರ ವಂಶಗಳ ಮೂಲದವರಾಗಿದ್ದರು.

ವರ್ಗ:ಭಾರತದ ನಿರ್ಣಾಯಕ ಯುದ್ಧಗಳು